بارسێلۆنا داوای ١٠ ملیۆن یۆرۆ لە نێیمار دەکاتەوە! – Yariga یاریگانێت\nپێنج شه‌ممه, كانونی یه‌كه‌م 3 2020\nیاریزانانی یۆڤی نازانن پیرلۆ چی دەوێت!\nکاڤانی لەسەر یەک وشە سزا دەدرێت\nبارسێلۆنا لەسەر ئاهەنگێڕانەکەی میسی سزا دەدرێت\nدەستپێك/ئیسپانیا/بارسێلۆنا داوای ١٠ ملیۆن یۆرۆ لە نێیمار دەکاتەوە!\nبارسێلۆنا داوای ١٠ ملیۆن یۆرۆ لە نێیمار دەکاتەوە!\nیاریگا-یانەی بارسێلۆنا سکاڵایەکی گەیاندە دادگا و داوای ١٠ ملیۆن یۆرۆ لە نێیمار دەکاتەوە.\nبەگوێرەی ئێل موندو بارسا بە هەڵە ١٠ ملیۆن یۆرۆ زیاتری داوەتە نێیمار بەهۆی چەند کێشەیەکی تەکنیکی لە کاتی لێکدانەوەی باجی گواستنەوەی ئەو یاریزانە بۆ پاریس لە ٢٠١٧ دا، ئێستاش بەهۆی ئەو کێشە داراییە قوڵانەی رووبەرووی یانەکە بووەتەوە، دەیانەوێت ئە ١٠ ملیۆنە لە نێیمار وەربگرنەوە.\nپێشتریش لە ٢٠١٩دا بارسا سکاڵایەکی لە نێیمار بردەوە دووبارە بەهۆی ناکۆکی لەسەر داهاتی نێوانیان و نێیمار ناچارکرا ٦.٧ ملیۆن یۆرۆ بداتە بارسێلۆنا. بەگوێرەی سەرچاوەکە ئەستێرە بەڕازیلییەکە جگە لەمانە، تاوەکو کۆتایی ساڵی ٢٠١٩ ناوبراو ٣٤ ملیۆن و ٦٢٤ هەزار دۆلاری باجی حکومەتی ئیسپانیا قەرزاربووە.\nبلەوگرانا لە قەیرانێکی دارایی گەورەدایە بەهۆی وەرگرتنی قەرز بۆ هێنانی یاریزانانی وەکو عوسمان دێمبێڵێ، ئەنتوان گریزمان، فیلیپ کۆتینهۆ و لە هەر یەکێکیاندا بڕە پارەیەکی خەیاڵی خەرجکردووە بە بێ ئەوەی ئەو یاریزانانە قازانجێکی ئەوتۆیان بە یانەکە گەیاندبێت. ئەمە جگە لە بەرزی موچەی زۆرینەی یاریزانەکانیان.\nبارسێلۆنا لالیگا نێیمار یاریگا\nبارسێلۆنا دەیەوێت بە زوترین کات گرێبەستەکەی ئۆسمان نوێ بکاتەوە\nهەواڵێکی خۆش بۆ هاندەرانی ریال مەدرید\nڤیدیۆ : گۆڵی دووەمی سەڵتیک دژی میلان\nڤیدیۆ : گۆڵی یەکەمی سەڵتیک دژی میلان\nڤیدیۆ : گۆڵی دووەمی نەیمار بەرامبەر مان یونایتد\nڤیدیۆ : گۆڵی چوارەمی جیرۆ دژی سێڤییا\nڤیدیۆ : گۆڵی سێهەمی جیرۆ دژی سێڤییا\nڤیدیۆ : گۆڵی دووەمی پاریس بەرامبەر مان یونایتد\nڤیدیۆ : گۆڵی یەکسان بوونی لازیۆ دژی دۆرتمۆند\nڤیدیۆ : گۆڵی سێهەمی یۆڤی بەرامبەر دینامۆکیەف\nڤیدیۆ : گۆڵی دووەمی یۆڤی دژی دینامۆکیەف\nڤیدیۆ : گۆڵی دووەمی چێڵسی دژی سێڤییا\nڤیدیۆ : گۆڵی یەکەمی دۆرتمۆند دژی لازیۆ


👁 Bu başlık 12,376 defa görüntülendi\n📅 12-03-2017 Tarih ve olay\n📅 Da eklendi Mar 12 2017 8:23AM\n- بەڕێوەبەری رزگارکردنی رفێندراوان لە دەستی داعش ل [ Daha... 👁] ✖ ✖ 3 0 ✔ 99% ✍ H.B. 12-3-2017 8:23:46\n📅 14-08-1931 Tarih ve olay\n📅 Da eklendi Sep 14 2017 1:25PM\n👁 Bu başlık 3,818 defa görüntülendi\n- لەدایکبوونی حەمەی مەلا کەریم لە بیارە. [ Daha... 👁] ✖ ✖ ✖ 0 1 ✖ 56% ✍ H.B. 14-9-2017 13:25:49\n📅 19-04-2017 Tarih ve olay\n📅 Da eklendi Apr 19 2017 8:53AM\n👁 Bu başlık 8,081 defa görüntülendi\n- بەڕێوەبەرایەتی گشتی پۆلیسی هەولێر، دەستگیرکرد [ Daha... 👁] ✖ ✖ 2 2 ✔ 99% ✍ H.B. 19-4-2017 8:53:12\n📕 ئەنتۆلۆگیا: کاری ئەدەبی Kütüphane\n👁 Bu başlık 9,699 defa görüntülendi\nمحەمەدی مەلا کەریم/ 5ن [ Daha... 👁] ✖ ✖ ✖ 0 0 ✖ 58% ✍ B.J. 10-6-2012 16:51:49\n📕 بۆ هەموو ئەوانەی لە دووی راستی ئەگەرێن Kütüphane\n👁 Bu başlık 10,283 defa görüntülendi\nمحەمەدی مەلا کەریم بەغدا-2003 [ Daha... 👁] ✖ ✖ ✖ 0 0 ✔ 60% ✍ B.J. 31-3-2014 0:40:07\n👁 Bu başlık 18,383 defa görüntülendi\n📕 بێکەس Kütüphane\n📅 Da eklendi Jun 20 2012 11:36PM\nکۆکردنەی /محەمەدی مەلا کەریم [ Daha... 👁] ✖ ✖ ✖ 0 0 ✖ 48% ✍ S.A. 20-6-2012 23:36:40\n📕 بەتەمای دەمەتەقێ یەکی دۆستانەو دیموکراتی بووم، بووم بە کاکە حەمەی کورد! Kütüphane\n📅 Da eklendi Mar 5 2012 1:41PM\n👁 Bu başlık 17,049 defa görüntülendi\nمحەمەدی مەلا کەریم وەڵامی (وتارێکی بێ ناونیشان)ی [ Daha... 👁] 📕 ✖ 0 0 ✔ 99% ✍ H.B. 5-3-2012 13:41:56\n📖 پەیوەندی شیعر و سەفەر لەلای (گۆران) Kısa tanım\n📅 Da eklendi Feb 22 2015 7:02PM\n👁 Bu başlık 19,597 defa görüntülendi\nنووسینی: رێبوار حەمە تۆفیق محەمەد ئەدەب بەگشتیی و [ Daha... 👁] ✖ ✖ 1 1 ✔ 88% ✍ M.B. 22-2-2015 19:02:00


كاتی گەیشتنی ڤاكسینی كۆرۆنا بۆ هەرێم راگەیەنرا\nتەندروستی هەرێم رایگەیاند سبەینێ شەو یەكەم كاروانی ڤاكسینە چینیەكەی كۆرۆنا دەگاتە هەرێم ناونوسین بۆ پێدانی ڤاكسینەكە لەبەڕێوەبەرایەتییە تەندروستییەكان دەستپێكردوە.\nد.سامان بەرزنجی وەزیری تەندروستی هەرێم لەكۆنگرەیەكی رۆژنامەوانیدا رایگەیاند:بریارە سبەینێ شەو یەكەم وەجبەی ڤاكسینی كۆرۆنا بگاتە هەرێم كە بڕەكەی 5 هەزار ڤاكسینەو لەسەر داوای كونسوڵی چین لەلایەن وڵاتی چینەوە دراوەتە هەرێم.\nوتیشی: ئەو ڤاكسینە پێویستی با پشكنینە پێش بەكارهێنانی، دواتر دەستبە بەكارهێنانی دەكرێت و هەزاریان بۆ ئەو هاووڵاتیە چینیانەیە كە لەهەرێمن و چوار هەزارە ژەمەكەی تریش كە بەشی نزیكەی 2 هەزار كەس دەكات بەسەر تەندروستییەكاندا دابەشی دەكەین.\nوەزیری تەندروستی هەرێم راشیگەیاند: لەبەڕێوەبەرایەتیە تەندروستییەكان ناونوسین دەستیپێكردوە بۆ پێدانی ڤاكسین بەو كەسانەی لەسەرەتادا وەریدەگرن.\nئەوەشی خستەڕوو ئەم كاروانە بەشی هەموو كارمەندانی تەندروستی ناكات كە لەسەرەتادا ڤاكسینی كۆرۆنایان پێدەدرێت، بەڵام چاوەڕێین سەرەتای مانگی داهاتووش لەبەغداوە بڕێك ڤاكسین بگاتە هەرێم، بەڵام دەبێت خەڵك بزانێت كە جێگرەوەی ڤاكسین تەنها بەستنی ماسك و خۆپارێزییە.


چۆن له لیستی گۆڕان ده‌ڕوانم\nFriday, 07.24.2009, 12:00\nبابه‌تی گه‌رم و گوڕ، به‌رده‌وام ده‌بێته بابه‌تی ڕۆژه‌ڤی میدیا و جه‌ماوه‌ر. به‌داخه‌وه  له‌کوردستان زۆر به‌ده‌گمه‌ن نوسه‌ر و ڕۆشنبیران بیرورایه شاره‌وه‌کانیان ده‌رده‌برن . هۆکاری سه‌ره‌کیش ترسانیانه له تۆمه‌تی لایه‌نگیری سیاسی که بدرێته پالیان . که‌ئه‌مه دیارده‌یه‌کی یه‌کجار باو و قێزه‌وه‌نه له‌نێو ڕۆشنبیرانی کورد . چونکه مه‌رج نیه شتێکت پێ باش بێت ، مانای ئه‌وه ئه‌گه‌یه‌نێت له‌گه‌ڵی یان هاوسۆزی ،پێچه‌وانه‌که‌شی به‌هه‌مان شێوه‌یه . بۆیه لێره‌دا ڕاشکاوانه تێروانین و ئه‌و وێنانه‌ی که له 2 هه‌فته‌ی سه‌ردانم بۆ کوردستان بینیومه ده‌ری ده‌بڕم . که‌به‌داخه‌وه زۆرێک له نوسه‌ران و ڕشنبیران به (قین یان سۆزداری) له‌سه‌ریان ده‌نوسن . له‌کاتێکدا نابێت نوسین هیچ یه‌کێک له‌م 2 دیارده‌یه‌ی تیا بێت .\n3 سال ده‌بێت نه‌وشیروان مسته‌فا و هاوڕێکانی ، به‌هۆی ئه‌و دابرانه‌یان له‌یه‌کێتیه‌که‌ی تاڵه‌بانی ، به‌رده‌وام بونه‌ته هه‌والی گه‌رماو گه‌رم و ووته‌ی ناو کۆرو کۆبونه‌وه سیاسیه‌کان . هۆکاره سه‌ره‌کیه‌که‌ش له‌وه‌دایه جیابونه‌وه‌یه‌کی گه‌وره ، له‌ناو حزبێکی باڵاده‌ستی ده‌سه‌ڵات ، هاتۆته ئاراوه و به‌رده‌وام به ململانێکانی له‌گه‌ل هاوڕێیه دێرینه‌کانی دوێنێی ، لاپه‌ڕه‌کانی ماسمیدیای داگیرکردوه . به‌لام هه‌موو ئه‌مانه گه‌رم و گوڕی به‌ئاستی ئێستا گه‌رمه‌ی هه‌لمه‌تی هه‌لبژاردنی ئێستا نیه . وه‌ئه‌وه‌ی سه‌ردانی کوردستان بکات هه‌ست ده‌کات چ جموجۆڵێکی سیاسی هاتۆته ئاراوه ، به‌راده‌یه‌ک چه‌ندین هاوڕێی دێرین و ماندونه‌ناس ڕیگای ئازادی و کوردایه‌تیم بینی که پێشوتر ره‌شبینیه‌کی زۆر دایگرتبون ، به‌ڵام ئێستا که‌وتونه‌ته ناو جموجوڵه‌وه و باوه‌ڕیان به‌و تیۆره هێناوه ڕه‌وره‌وه‌ی مێژوو هه‌رگیز ناوه‌ستێت.\nبه‌په‌له خۆم گه‌یانده‌وه پیره هه‌ولێر به‌هیوای ئه‌وه‌ی له‌و هه‌لمه‌ته‌ی هه‌لبژاردن ، بتوانم له‌ناو هۆله‌کانی پایته‌خت ڕاشکاوانه وته‌و نوسینه‌کانی ئه‌وڕپام ده‌رببڕم . به‌ڵام ئه‌وه‌ی له‌هه‌ولێر بونی نه‌بوو . سیمای هه‌لبژاردن بوو !!؟ نه کۆرو سیمنار ، نه‌ململانێی لیسته‌کان له‌سه‌ر که‌ناله ئاسمانیه‌کان ، نه داگیرکردنی شه‌قام و گۆڕه‌پان ، به‌شیوازی مه‌ده‌نی له‌لایه‌ن لیسته جیاجیاکان. ئه‌وه‌ی هه‌بوو وێنه‌و ڕیکلام له‌سه‌رشه‌قام ،له‌گه‌ڵ بانگه‌شه‌بونی هه‌ر لیسته له‌مینبه‌ره حزبیه‌که‌یه‌وه !؟\nئه‌وه‌ی زۆر سه‌رنجی ڕاکێشام باس باسی لیستی گۆران بوو . نازانم هۆکاره‌که‌ی بۆ ئه‌وه‌ده‌گه‌ڕیته‌وه ئه‌و هاوڕێی و چوارده‌وروربه‌ره‌ی به‌نده ده‌مناسی به‌ره‌و گۆران هه‌ڵکشابون ، یان به‌هۆی ئه‌وه‌ی لیستێکی نوێن بونه‌ته بابه‌تی رۆژه‌ڤ!؟\nبۆیه لێره‌دا هه‌وڵده‌ده‌م ئه‌وه‌ی بینیومه و هه‌ستم پێ کردوه ، یان هزری تێ گه‌یشتنم بۆی ده‌ڕوات ، ده‌ری ببڕم . ئیتر مه‌رج نیه لایه‌نه پۆزتیفه‌کان به‌مانای پالپشتی بێت ولایه‌نه نێگه‌تیفه‌کانیششی به‌مانای دوژمنکاری ؟!\nئه و دو هه‌فته‌یه‌ی له کوردستان بوم ، به‌وردی له‌ناو هه‌مو چین وتوێژه‌کان ده‌سوڕامه‌وه . بۆ ئه‌وه‌ی تێ بگه‌م ئاستی ناره‌زایه‌تیه‌کان له کوێ وه‌ستاوه ؟ که‌مترین خه‌لکم بینی داکۆکی له‌لیستی کوردستانی ده‌کرد . ته‌نانه‌ت ئه‌ندامان و هه‌وادارانی خۆشیان ساردو سڕی دایگرتبون . زۆرترین بابه‌تی ڕۆژه‌ڤ و شه‌قام قسه‌و باس له‌سه‌ر گۆران ولیسته‌که‌یان بوو . به‌لام له‌پیره هه‌ولێر به شیوه‌ی نهێنی یان نیمچه ئاشکرا بونیان هه‌بوو . که‌ئه‌گه‌ر له سلێمانی له‌ترسی موچه خه‌لکانێکی زۆر خۆیان یه‌کلا نه‌کردبێته‌وه ، ئه‌وا له‌هه‌ولێر ترسیشی له‌گه‌ڵ بوو . هه‌ربۆیه که‌سواری تاکسی ده‌بوی زۆرینه‌یان رادیۆی گۆرانیان پێ کردبوو ، به‌لام به‌ده‌نگێکی نزم کردبیانه‌وه ، کاتێک پێم ده‌وتتن ئاسایه ده‌نگی بده‌ییی ،ئیتر ئازاره کپکراوه‌کانیان له‌ده‌ست ئه‌م 2 پارته ده‌ته‌قانده‌وه تاده‌گه‌یشتینه ماله‌وه کۆتایی نه‌هاتبوو . ته‌نانه‌ت که‌سه‌ردانی باره‌گاکانی گۆرانیش ده‌که‌یت که‌مترین خه‌ڵک هاتوچۆی تیا ده‌کات .له‌کاتێکدا چه‌ندین که‌سم له‌بازار و دوکان و ناو ئۆتۆمۆبیله‌وه ده‌بینی ده‌یان وتت ئه‌گه‌رچی ریکلام بۆ لیستی کوردستانی به‌دوکان یان به‌ئۆتۆمۆبیله‌کانیانه‌وه بوو ، به‌لام له‌رۆژی ده‌نگدان ، ده‌نگیان پێ ناده‌ین . وه‌ده‌بێت لێره‌دا ئه‌و خاله نێگه‌تیفه‌ی رادیۆی گۆرانیش با س بکه‌م ، که‌گوێت لێ راده‌گرت ده‌یوت شه‌ری ناو خۆو جه‌نگه وا به‌حه‌ماسه‌وه بێژه‌ره‌کان وته‌کانیان ده‌رده‌بڕی .\nئه‌و خالانه‌ی ده‌بێته هۆکاری ئه‌وه‌ی ئه‌م لیسته سه‌رکه‌وتنی باش به‌ده‌ست بێنێت . ئه‌گه‌ر ساخته‌کاری رونه‌دات\n1.\tخالی هه‌ره سه‌ره‌کی و به‌هێزیان . کۆبونه‌وه‌ی خه‌لک به‌و ماوه که‌م وژماره زۆره . سود وه‌رگرتنیانه له گه‌نده‌ڵی ده‌سه‌ڵات و ناره‌زایتیه‌کان خه‌لک .\n2.\tته‌سلیم بونی تاله‌بانی له‌به‌رامبه‌ر پارتی . هۆکارێکی تری کۆبونه‌وه‌ی خه‌لکی یه‌کێتیه له چوارده‌وری نه‌وشیروان مسته‌فاو هاوڕێکانی . به‌تایبه‌تی که‌تاله‌بانی وکۆسره‌ت ره‌سول وتیان ده‌نگ بده‌ن به‌بارزانی.\n3.\tجه‌ماوه‌ری یه‌کێتی هه‌ر له‌سه‌ره‌تای دروستبون و په‌روه‌رده‌یه‌وه به گیانی نه‌فی کردنی پارتی وبنه‌ماله‌ی بارزانی په‌روه‌رده‌کراوه ، هاوکات شه‌ره ناوخۆیه‌کانی نێوان ئه‌م 2 پارته له 33 سالی رابردوو به‌گشتی و 95 /2000 به‌تایبه‌تی . هۆکارێکی تره که خه‌لک ده‌نگ نه‌دات به‌لیستی کوردستانی ، چونکه ئه‌وان له‌نیوان نه‌وشیروانێک که‌بانگه‌شه‌ی گۆڕین و عه‌داله‌تی کۆمه‌لایه‌تی و چاوگیرانه‌وه به مامه‌له له‌گه‌ل پارتی ده‌کات ، له‌ته‌ک ئه‌وه‌ی ده‌نگ به لیستێک بده‌یت که بارزانی و پارتی تیا بێت ده‌نگ به‌وه‌ی یه‌که‌م ده‌ده‌ن . به‌تایبه‌تی که که‌م کادیری پارتی ویه‌کێتی هه‌یه له‌ململانێی 33 ساله‌یان ، زیانی مرۆیی و جه‌سته‌یی وئازاری یه‌کتریان نه‌دابێت . بۆیه زۆرینه‌ی کادیرو ئه‌ندامانی یه‌کێتی ده‌نگیان پێ ده‌ده‌ن .\n4.\tبێزاربونی خه‌لک و هه‌ولدان بۆ گۆرینی ده‌سه‌لات ، پێم وایه نه‌ک هه‌ر لیستی گۆران به‌لکو هه‌ر لیستێکی تر به‌هه‌مان ئاست و قه‌واره‌و چه‌قین له‌به‌رامبه‌ر ئه‌م ده‌سه‌لاته بهاتایه ده‌نگ خه‌لک به‌ره‌و پیری ده‌چوو.\n5.\tله‌هه‌موش گرنگتر ئه‌م لیسته زۆرینه‌ی گه‌نجانی له خۆ کۆکردۆته‌وه ، وه گه‌نجان و هه‌وادارانی گۆڕان به حه‌ماس و گه‌رمیه‌کی زۆره‌وه کارو چالاکی ده‌که‌ن ،پێچه‌وانه‌ی لیستی کوردستانی که که‌مترین گه‌رم گوڕیان تیایه\nئه‌و خالانه‌ی به‌رای به‌نده خاڵی لاوازی لیستی گۆرانه، ئه‌گه‌رچی له‌هه‌ندێ خاڵدا کورتی ته‌مه‌نی ئه‌م لیسته‌ش ده‌بێت ڕه‌چاو بکرێت و بواریان پێ بدرێت ئه‌وکات وێنه‌یه‌کی رونترمان له‌به‌رده‌ست ده‌بێت . به‌لام\n1.\tزۆرینه‌ی قورسایی و کارو چالاکی و راگه‌یاندنیان له‌سه‌ر مه‌سه‌له‌ی گه‌نده‌ڵی و ئاشکراکردنی داهایی گه‌له . که‌ده‌کرا له‌ته‌ک ئه‌مانه‌ش به‌رنامه‌ی نوێی و داهێنانی جیاتریان له‌سه‌ر مه‌سه‌له‌ی نه‌ته‌وه‌یاتی وناوچه ته‌عریبکراوه‌کان و جینۆسایدی گه‌لی کورد و مه‌سه‌له‌ی ژنان و لاوان و که‌م ئه‌ندامان و شوێنه‌وار .... ئه‌م بابه‌تانه‌ی  که‌مترین به‌رنامه‌و گفتوگۆی له مینبه‌ره‌کانی راگه‌یاندنیان له‌ماوه‌ی رابردو له‌سه‌ر کراوه . ئاخر ئێمه که‌ده‌لێین گۆڕین هه‌ر مه‌سه‌له‌ی گه‌نده‌ڵی ناگرێته‌وه وئازاره‌کانی ئێمه‌ش هه‌ر له‌و خاله ناوه‌ستێت .\n2.\tده‌بوایه نه‌وشیروان مسته‌فا و هاوڕێکانی له‌یه‌که‌م ڕۆژی هه‌لبژاردنه‌وه داهات و موڵک ومالیان ئاشکرا بکردایه . چونکه ناکرێت داوای شه‌فافیه‌ت له‌ده‌سه‌ڵات بکه‌یت و لیسته‌که‌ی گۆرانیش دنیایه‌ک به‌رپرسی کۆنی ده‌سه‌ڵاتی تیا بێت ، که‌چی مولک وماله‌کانیان ئاشکرا ناکه‌ن . ئه‌مه لاوازترین خالیانه .\n3.\tراسته ئه‌وه‌ی کار بکات هه‌له ده‌کات . به‌لام 40 ساله‌ی ته‌مه‌نی سیاسی نه‌وشیروان مسته‌فا و هاوڕیکانی به‌ده‌ر نه‌بوه له‌هه‌له و که‌م وکورتی تاوان . بۆیه جوانترین داهێنان نه‌وشیروان مسته‌فا ده‌یتوانی له‌وته‌یه‌کیدا داوای لێبوردنی له‌هه‌موو که‌م وکورتی و تاوانه‌کانی بکردایه . ئاخر ناکرێت پاساو بۆ هه‌ر 40 سالی ته‌مه‌نی سیاسیت بهێنیه‌وه و خۆشت پێ فریشته بێت هه‌له‌کان ته‌نیا له به‌رامبه‌ره‌کانت ببینیه‌وه . باوی ئه‌و تیۆر و وتانه به‌سه‌رچوه\n4.\tله‌بواری دیموکراسی، له‌مینبه‌ره‌کانی راگه‌یاندن که‌مترین بواریان به‌ده‌نگه جیا و ره‌خنه‌کانی خۆیان داوه کاتێک مرۆڤ سه‌یری KNN ده‌کات ، به‌دیوه‌که‌ی تری کوردسات و کوردستانتێڤێ دێته به‌رچاو . چونکه وه‌ک ئه‌وان ته‌نیا ئه‌و خه‌لکانه ده‌به‌نه  سه‌ر مینبه‌ر ی ڕاگه‌یاندنه‌کانیان که لایه‌نه پۆزه‌تیفه‌کانیان باس ده‌کات .\n5.\tگرنگی نه‌دانیان به کاندیدێکی وه‌ک د . که‌مال میراوده‌لی . که زۆرینه‌ی ئه‌و سیمایانه‌ی تیا بوو که‌ئه‌وان بانگه‌شه‌ی بۆده‌که‌ن . راسته له‌هه‌واله‌کانیان چه‌ند جارێک باسیان ده‌کرد . به‌لام تا 3 رۆژ به‌ر له‌کۆتایی هه‌لبژاردن 5 ده‌قه‌ش بواریان نه‌دا بیروراکانی خۆی له‌که‌ناله ئاسمانیه‌که‌یان بلاو بکاته‌وه .ئه‌گه‌ر بشڵین باوه‌رمان به‌و سیسته‌مه‌ی هه‌لبژاردنی سه‌رۆکی هه‌رێم نیه . ده‌بوایه له چرکه‌ی یه‌که‌می بانگه‌شه‌ی هه‌لبژاردن ، شاهۆ سه‌عید په‌یامه‌که‌ی بدایه نه‌وه‌ک کۆتایی رۆژه‌کانی هه‌لمه‌تی هه‌لبژاردن\nئه‌و خالانه‌ی به‌پۆزه‌تیف له جولانه‌وه‌یه ده‌یبینم\n1 . 18 ساله هیچ لایه‌نێکی ئۆپزسیۆنی پارتی ویه‌کێتی نه‌یانتوانی ببنه هێزێکی جه‌ماوه‌ری و فشار و ترس بۆ دو ده‌سه‌لاتی بنه‌ماله (تاله‌بانی و بارزانی) . تائێستا گۆران له‌وخاله‌دا سه‌رکه‌وتوبوه . ترس و دله‌راوکێیه‌کی زۆری خستۆته ناویانه‌وه و بۆته هێزێکی رکابه‌ری به‌هێز له‌به‌رامبه‌ریان\n2. بوێریه‌کی زۆریان به‌خه‌لک به خشیوه به‌تایبه‌تی ماسیمیدیاکانیان به‌گشتی و که‌ناله‌که‌یKNN به‌رده‌وام کاره قێزه‌وه‌ن و تاوانه‌کانی ده‌سه‌لات نیشان ده‌دات ، رای خه‌لک وه‌رده‌گرێت و دێوه‌زمه‌ی ترسه‌کانیان ده‌شکێنن .\n3. ئیراده‌یه‌کی نوێیان بۆ تاکی کورد دروست کردۆته‌وه که به داهاتی خۆی و خۆبه‌خشانه خه‌بات بکات .\n4. جموجۆلێکی سیاسی گه‌وره‌یان له‌ناو خه‌لک دروست کردۆته‌وه . که‌زۆر که‌سم بینی کۆن له‌حاله‌تی ره‌شبینی ده‌ژیا ئه‌مڕۆ تروسکایه‌ک هیوای لادروست ببوو . که‌زۆریان له‌گه‌ل گۆرانیش نه‌بون .\n5. بۆ که‌سانێکی پێشکه‌وتوخواز و چه‌پ . خالێکی تری پۆزه‌تیفیان له‌وه ده‌بینرێته‌وه ، بواریان نه‌دا . ناره‌زایه‌تیه‌کانی خه‌لک بۆ لیسته ئیسلامیه‌کان بچێت . چونکه ،ئه‌گه‌ر ئه‌وان نه‌بونایه خه‌لکێکی زۆر ده‌نگی به ئیسلامیه‌کان ده‌دا.\nله‌کۆتایشدا ئه‌وه ده‌لێم زۆینه‌ی خه‌لک به‌دوای گۆران که‌وتونه یان هاوسۆزن له‌گه‌ڵی ، هۆکاری سه‌ره‌کی ، بێزار بونیانه له‌ده‌ست ده‌سه‌لاتی گه‌نده‌ڵی پارتی ویه‌کێتی ، که‌زۆرێکیان ، هه‌رناشزانن به‌رنامه ی لیستی گۆڕان چیه!؟  . به‌ڵکو ده‌یانه‌وێت له ڕیگای گۆڕانه‌وه تۆله‌ی خۆیان له‌و ده‌سه‌ڵاته بکه‌نه‌وه . نمونه‌ش پالپشتی هه‌ندێ خێڵی وه‌ک هه‌رکی و سورچی .....\nده‌کرێت بلێین ئه‌م جولانه‌وه‌یه وه‌ک سه‌ره‌تا بوێری به خه‌لک به خشی ، ده‌یه‌وێت ئیراده بۆ تاکی کورد دروست بکاته‌وه ، هه‌ژانێکی به ده‌سه‌لات کردوه ، جموجولێکی گه‌وره‌ی سیاسی دروست کردۆته‌وه ... هه‌ر بۆیه ئه‌م جولانه‌وه‌یه به‌باشی ده‌بینم . به‌لام له‌مه گرنگتر چۆن ده‌یپارێزی ودرێژه‌ی پێ ده‌ده‌یت و دروشمه‌کان ، دوای 25 ی ئه‌م مانگه‌وه به‌ره‌و پراکتیزه ده‌به‌یت !؟ . چونکه له‌مڕۆ به‌دواوه خه‌لک کرداری له‌م لیسته ده‌وێت ئه‌گه‌ر 10 کورسیش بهێنن .وه‌ئه‌وه‌نده‌ی هه‌ستم پێیان کردبێت له 2 بال و گروپ ده‌چن ، که به شیکیان ئه‌و ده‌نگه کۆنانه‌ن له‌ناو هه‌ناوی یه‌کێتی ده‌رچونه و هۆکاری جیا جیا له‌گرده‌که کۆی کردونه‌ته‌وه ،وه‌به شێکێشیان ئه‌و ده‌نگه گه‌نجانه‌ن که‌ده‌یانه‌وێت گۆرانکاری له‌ناو کۆمه‌لگا و ده‌سه‌ڵات به‌رپا بکه‌ن . به‌داخه‌وه زۆرینه‌ی بالاده‌ستانی گۆڕان ده‌نگه کۆنه‌کانن، و له‌خوار سه‌نته‌ری بریاریشه‌وه ده‌نگی گه‌نجه‌کانه . بۆیه رازی کردنی هه‌ردو بال له‌ئاینده گه‌لێک قورسه . وه‌ده‌بێت ئه‌وه‌ش بلێین هه‌ر شکستێک به‌م لیسته کاردانه‌وه‌ی زۆر خراپی لێده‌که‌وێته‌وه و وشه‌ی گۆڕانیش وه‌ک ریفراندۆم پیرۆزی خۆی له‌ده‌ست ده‌دات .\nبۆیه ئه‌رکی ڕۆشنبیرانه هه‌موو کات چه‌کوچ له‌ده‌ست بن دژ به دیارده نێگه‌تیفه‌کانی لیستی گۆڕان و بوارنه‌ده‌ن ببنه‌وه پارتی ویه‌کێتی . وه ئه‌گه‌ر نه‌وشیروان مسته‌فا و هاوڕیکانی زو یان دره‌نگ ، هه‌ریاریه‌کی سیاسی به‌و هه‌سته پیرۆزه‌ی خه‌لک بکه‌ن ، ئه‌وا له‌مێژوی گه‌له‌که‌مان باجه مێژویه که‌سێتیه‌که‌ی ، گه‌لێک قورس ده‌بێت ، وه‌ئه‌گه‌ر شه‌ری گه‌نده‌ڵی بکات و هاریکاری ئه‌و ده‌نگه گه‌نجانه‌ش  بێت ، که ده‌سه‌ڵاتی 2 بنه‌ماله ، لاواز بکات ، ئه‌وا زۆر خه‌باتی درێژ بۆ ئێمه که‌م ده‌کاته‌وه‌و سه‌روره‌یه‌کیش بۆ خۆی تۆمار ده‌کات .\nگالته کردن به‌هه‌ستی نه‌ته‌وه‌یه‌ک له ده‌نگدان به‌بارزانی\nلاوازی پڕۆسه‌ی هه‌ڵبژاردن له‌هه‌ولێری پایته‌خت!؟ ....\nپه‌رله‌مانی کوردستان ... سیمبوڵێک بۆ درۆ و بۆ کۆیله‌بوون


ڕۆژهه‌ڵاتی ناوه‌ڕاست, ٠١ ی مانگی شه‌ش ٢٠١٢\nهه‌ینی ١ ی مانگی شه‌ش ٢٠١٢\nی مانگی شه‌ش, ٢٠١٢\nی مانگی شه‌ش ٠١, ٢٠١٢\nبه‌رپـرسی ئۆفیسی مافه‌کانی مرۆڤی UN داوای لێـکۆڵینه‌وه له کوشـتنکاریه‌که‌ی حۆله ده‌کات\nبه‌رپـرسی ئۆفیسی مافه‌کانی مرۆڤی نه‌ته‌وه یه‌کگرتووه‌کان داوای ئه‌نجامدانی لێـکۆڵینه‌وه‌یه‌کی سه‌ربه‌خۆی کرد له‌و کۆمه‌ڵ کوژیـیه‌ی هه‌فته‌ی ڕابردووی شـارۆچکه‌ی حۆله‌ی سوریا\nپانۆراما : مافه‌کانی مرۆڤ له عێراق\nنه‌ته‌وه یه‌کگرتووه‌کان ڕاپۆرتی خۆی بڵاوکرده‌وه له‌سه‌ر ڕه‌وشی مافه‌کانی مرۆڤ له عێراق. هاوشێوه‌ی ڕاپۆرتی ساڵانه‌ی وه‌زاره‌تی ده‌ره‌وه‌ی وڵاته یه‌کگرتووه‌کانی ئه‌مریکا، له ڕاپۆرته‌که‌ی یو ئێندا ئاماژه به هه‌بوونی به‌ره‌وپێشچوون کراوه له مه‌سه‌له‌ی ڕێزگرتنی مافی مرۆڤ له‌و وڵاته‌دا، به‌ڵام ده‌شڵێت هێشتاش کاری زۆر ماوه بکرێت بۆ جێگیرکردنی پره‌نسیپه‌کانی مافه‌کانی مرۆڤ.\nهێله‌ری کلنتن ڕه‌خنه له هه‌ڵوێستی ڕووسیا له به‌رامبه‌ر سوریا ده‌گرێت\nوه‌زیری ده‌ره‌وه‌ی ئه‌مه‌ریکا هێله‌ری کلنتن ده‌ڵێت پشتیوانی به‌رده‌وامی ڕووسیا له سه‌رۆکی سوریا به‌شار ئه‌سه‌د پێشی نه‌ته‌وه یه‌کگرتووه‌کان ده‌گرێت هه‌تا کارێک بکات\nهێزه‌کانی سوریا شـاری حۆله تۆپـباران ده‌که‌ن\nهێزه‌کانی سوریا ئه‌مڕۆ پـێـنجشه‌ممه ناوچه‌ی حۆله‌ی ناوه‌ندی وڵاته‌که‌یانه تۆپـباران کرد که له‌وێ هه‌فته‌ی ڕابردوو کۆمه‌ڵ کوژیـیه‌کی لێ ڕوودا و ناڕه‌زایی نێونه‌ته‌وه‌یی لێـکه‌وته‌وه\nئدریس ئه‌حمه‌دی: ئێران سیاسه‌تێـکی دوو فاقی له سوریادا پـیاده ده‌کات\nڕۆژ به ڕۆژ قه‌یرانی سوریا گرژ و ئاڵۆزتر ده‌بێت و گوشـاره نێونه‌ته‌وه‌یـیه‌کانیش بۆ ڕاگرتنی خوێن ڕشتن له‌و وڵاته‌دا هه‌ر به‌رده‌وامه، به‌ڵام هێشـتا ڕووسیا و ئێران پشـتگیری ڕژێمی سوریا ده‌که‌ن\nدکتۆر توانا عوسمان : هه‌ردووکیان مرۆڤ ده‌کوژن جا ئایا بازرگانیکردن به جگه‌ره‌وه بێت یان به چه‌که‌وه\nڕۆژی جیهانی بۆ قه‌ده‌غه‌کردنی به‌کارهێنانه‌کانی توتن و جگه‌ره کێشان له ساڵی 1987 ه‌وه له‌لایه‌ن ڕێکخراوی ته‌ندروستی جیهانیه‌وه دیار کراوه.\nکاربه‌ده‌ستێکی نه‌ته‌وه یه‌کگرتوه‌کان ده‌ڵێت نێردراوی نێونه‌ته‌وه‌یی کۆفی ئه‌نان سوریای به جێ هێشتوه بێ موسوگه‌رکردنی هیچ هه‌نگاوێکی مه‌زن له لایه‌ن حکومه‌تی سوریاوه بۆ پیاده‌کردنی پلانه ئاشتیه گێرخواردوه‌که‌ی بۆ وڵاته‌که. عه‌نان پاش به جێ هێشتی دیمه‌شق له رۆژی چوارشه‌ممه له عه‌مان له‌گه‌ڵ کاربه‌ده‌ستانی ئوردونیدا باسی ته‌نگه‌ژه‌ی سوریای کردوه. هه‌ر له‌و کاته‌ی له سوریادا بوه نێردراوی نه‌ته‌وه یه‌کگرتوه‌کان و کۆمکاری عه‌ره‌بی به تاێبه‌تی له سه‌روکی سوری به‌شار اڵاسد داوا کردبوو له هه‌نگاوی به‌جه‌رگانه بۆ پێکهێنانی هه‌ڵ و مه‌رجێک بۆ ئاشتی ئێستاکه نه‌ک سبه‌ێ.\nئازاد ئه‌بوبه‌کر: ئه‌سته‌مه له هه‌ل و مه‌رجی سیاسی ئه‌مڕۆی عێراقدا حکومه‌تی زۆرینه پێکبهێنرێت\nژماره‌یه‌ک له سه‌رکرده عێراقیه‌کان ڕۆژی چوارشه‌ممه له هاوینه هه‌واری دوکان کۆبوونه‌وه به مه‌به‌ستی دۆزینه‌وه‌ی ڕێگه چاره‌یه‌ک بۆ قه‌یرانی سیاسی عێراق و هه‌روه‌هاش تاووتوێکردنی ئه‌گه‌ر و نه‌گه‌ری لێسه‌ندنه‌وه‌ی متمانه له نوری ئه‌لمالیکی سه‌ره‌ک وه‌زیری عێراق.


ئیمپریالیزم ئازاری کورد نابڕێنێتەوە … نووسینی: ئەڵێکس کڵینکۆس … و: گۆران عەبدوڵڵا – Dengekan\nئیمپریالیزم ئازاری کورد نابڕێنێتەوە … نووسینی: ئەڵێکس کڵینکۆس … و: گۆران عەبدوڵڵا\nbyDenegkan\tOctober 19, 2019\tGeneral, Opinion, Slider\nلەئەرشیڤی دەنگەکان ەوە …. لەبەر گرنگی بابەتەکە پێمان باش بوو جارێکی تر بڵاوی بکەینەوە …..\nڕۆژهەڵاتی ناوەڕاست دەناڵێنێ بەدەستی داگیرکاری ئیمپریالیزمی ڕۆژئاواوە، نەتەوەی کوردیش یەکێکە لە قوربانییە گەورەکانی ئەو داگیرکارییە.\nکاتێک بەریتانیا و فەرەنسا پێش بە یەک سەدە ئیمپراتۆریەتی عوسمانیان پارچە پارچە کرد، کورد لە مافی چارەنووسی خۆی بێبەش کرا، لە بەرانبەردا دابەشکرا بەسەر چەند وڵاتێکدا – تورکیا، سوریا، عێراق و ئێران. بە دڵنیاییشەوە لەلایەن ئەو وڵاتانەوە سەرکوتکران.\nئەم ئازارە درێژەی کێشا تاوەکوو ئەمڕۆ. کۆتایی هەفتەی ڕابردوو عەفرین کەوتە بەر تۆپبارانی سوپای تورکیا، ئەو ناوچەیەی کە لە ژێر دەسەڵاتی کوردەکانی سوریەدان و بە ڕۆژاڤا دەناسرێت. بەڵام کێشەکە لێرەدا هەر دەوڵەتە داگیرکەرەکان نییە، کێشەکە ئەوەیە هەندێک جار ڕابەرە کوردەکان هاوپەیمانی لەگەڵ هێزە ئیمپریالیستێکان دەبەستن، بەتایبەتی ئەمریکا.\nئەمە ستراتیجیەکی دوورو درێژی هەردوو پارتە نەتەوەییەکەی باکوری عێراق بوو، پارتی دیموکراتی کوردستان (KDP)و یەکێتی نیشتمانی کوردستان(PUK ) . لە ئاکامی شەڕی کەنداودا کە لەلایەن ئەمریکاو هاوپەیمانانیەوە دژ بە سەدام حوسین و عێراق کرا، کوردەکان توانییان سودمەندبن لەو دەرفەتەو ناوچەیەک بۆ خۆیان داببڕن و بەهرەمەند بن لە ناوچەی دژەفڕین کە لەلایەن فرۆکەکانی ئەمریکاوە دەپارێزران.\nپاش هێرشی ئەمریکاو بەریتانیا لە 2003 بۆ سەر عێراق، ڕێگا درا بە کوردەکان زیاتر خۆیان تۆکمەبکەن و ناوچەکانیان ئارامتر بوو لە چاو بەشەکانی تری عێراق.\nدەرکەوتنی داعش و دەستگرتنی بەسەر موسڵدا لە 2014 دا هەلی زۆرتریان بۆ هاتە پێشەوە، لە ئاکامی باری شێواوی بەغدادا توانییان دەست بەسەر زۆرێک لە ناوچە جێناکۆکەکاندا بگرن، لەسەروی هەموو ئەوانەشەوە چاڵە نەوتەکانی کەرکوک. پاڵپشتیەکی زۆریان لێکرا لە لایەن ئەمریکاوە، هەروەها شانبەشانی حکومەتی عێراقی شەڕی داعشیان کرد بۆ وەدەرنانیان لە ناوچەکانیان.\nلە سێپتامبەری ڕابردو، پاش ئەوەی هێزە هاوپەیمانێکان بە ڕابەرایەتی ئەمریکا تەوقی موسڵیان کرد، مەسعود بەرزانی سەرۆکی هەرێمی کوردستانی عێراق، وە سەرۆکی پارتی دیموکراتی کوردستانی عێراق بانگەوازی ڕیفراندۆمی کرد بۆ سەربەخۆیی. سەرباری بردنەوەی بەدەنگی زۆرینە، بەڵام کارتەکانی دەستی مردبون.\nحکومەتی عێراقی موسڵی گەڕانەوە، لە سای نەک هەر ئەمریکا بەڵکو ئێرانیش. میلیشیا شیعێکان کە لە لایەن ئێرانەوە پشتیوانیان لێدەکرێت، ڕۆڵێکی بەرچاویان بینی لە شکستی داعشدا.\nلە ئۆکتۆبەردا پاش کۆنترۆڵکردنەوەی موسڵ، سەرۆک وەزیرانی عێراق حەیدەر عەبادی داوای گەڕانەوەی ئەوناوچانەی کردەوە کە کوردەکان لە 2014 دا دەستیان بەسەردا گرتبو. کوردەکان زۆر بە خێرایی شکستیان هێنا، ئەوەش وا مەزەندە دەکرێت سەودایەک بوبێت لەگەڵ ئێران لە ڕێی دژەکانی بەرزانی لە ناو PUK.\nپاش گۆڕانکارێکانی سوریا و کشانەوەی هێزەکانی بەشار ئەسەد لە ڕۆژئاوا لە 2011 کە شەڕی لە پێناوی مانەوەدا دەکرد لەدەستەڵات، زۆر بەخێرایی هێزەکانی YPG (یەکێتی پاراستنی گەل) بەڕێوەبەرایەتی ئەو ناوچانەیان گرتە دەست. ئەم ڕێکخراوەیە پەیوەندییەکی پتەویان هەیە بە PKK وە (پارتی کرێکارانی کوردستان) کە لەشەڕێکی درێژ خایەندایە لەگەڵ وڵاتی تورکیادا.\nبەهەمان شێوەی عێراق، واشنتن هاوپەیمانییەکی سازکرد لە گەڵ YPG . هێزەکانی سوریایی دیموکرات کە کوردەکان ڕابەرایەتی دەکەن، بە پشتیوانی 2000 سەربازی ئەمریکاوە، ڕۆڵێکی بەرچاویان بینی لە شکستی داعش و وەدرنانی لە ڕەقەی پایتەختی. لە ئێستاشدا %٢٥ی خاکی سوریایان لە ژێر دەستدایە.\nکێشەی ئەمریکا ئەوەیە، تێکشکانی داعش بە قازانجی ئێران دەزانێت کە یارمەتیدەری ئەسەد و عەبادییە. هەفتەی ڕابردوو واشنتن بڕیاری مانەوەی هێزەکانی دا لە سوریا. پاساوی مانەوەشی مەشق پێکردنی 30 هەزار سەربازی بەرگریکارە بە درێژایی سنوورەکانی باکوری ڕۆژهەڵاتی سوریا.\nلەڕاستیدا نانی ئەم هەنگاوە بەڕووی ئێراندایە، چونکە دۆناڵد ترامپ بڕوای بە ڕووبەڕوبونەوەی ڕاستەوخۆ هەیە لەگەڵ ئێراندا. سیاسەت لە ڕۆژهەڵاتی ناوەڕاستدا وەکو یاری شەترەنج وایە، ڕەهەندی جۆراو جۆری هەیە، ئەمەشیان بەباری دوژمنایەتی تورکیادا کەوتەوە. حکومەتەکەی ڕەجەب تەیب ئەردۆغان لە چەند ساڵی ڕابردودا شەڕی گەرمتر کردووە لەگەڵ PKK، ئامادە نەبوو دوژمنەکانی خۆی لە بارێکی بەهێزدا ببینێ.\nفاکتەرێکی تری هاوکێشەکە ڕوسیایە، کە لە 2016 ڕاستەوخۆ بە قازانجی بەشار ئەسەد دەخاڵەتی لە شەڕی ناوخۆ کرد لە سوریا. ڕوسیاش بە هەمان شێوە پشتیوانی لە YPG کرد، بەڵام پاش ئەو دانیشتنەی هەفتەی ڕابردووی ڕوسیا و تورکیا لە مۆسکۆ، هێزەکانی پۆلیسی ڕوسیا لە عەفرین کشانەوە.\nلەڕاستیدا ئەوکارەی ڕوسیا هەڵکردنی گڵۆپی سەوزبوو بۆ هێزەکانی تورکیاو ئەوانیش دەستیان بە هێرشەکانیان کرد.\nئەمریکا لە کاتێکدا دۆستە کوردەکانی لە عێراقدا شەرمەزارکرد، ئایا هەمان کار ناکاتەوە لە سوریا؟\nبەهەرحاڵ، وەڵامی پرسیارەکە هەرچییەک بێت، ئەوەی هەیە خەڵکی کورد ئازار دەچێژێت. با هیواداربین ڕابەرایەتی سیاسی کورد وانەیەک وەرگرن و دڵنیابن هیچ دەستکەوتێک وەدەست ناهێنن، لە هێزە دڕندە ئیمپریالیستێکانی وەکوو ترامپ و پۆتین.\nو: گۆران عەبدوڵڵا\nPrevious خۆرئاوای کوردستان و هەنگاونان بۆ دووتاکتیکی یەک ستراتیژ..! … سەروەرکەریم\nNext داوادەکەین ئەردۆگان وەک تاوانبارێکی جەنگ دادگایی بکرێت … کۆمەڵەی منداڵانی کورد ـ لە نەرويج\nناوی کاریکاتێر ئەردۆگان… کاریکاتێرست… جەبار


به‌ریتانیا ده‌ڵێت كاتی تاووتوێ كردنی ناردنی دۆسـییه‌ی ئێران بۆ ئه‌نجومه‌نی ئاسایش هاتووه\nی مانگی یه‌ک ١٢, ٢٠٠٦\nتۆنی بلێر سه‌رۆك وه‌زیری بریتانیا ده‌ڵێت ئێستا كاتی ئه‌وه‌یه چاوێ بخشـێنرێـته‌وه به ناردنی دۆسی‌یه‌ی ئێران بۆ ئه‌نجومه‌نی ئاسایشی نه‌ته‌وه یه‌كگرتووه‌كان به مه‌به‌ستی شیانی سزادان له سه‌ر به‌رنامه ناوه‌كی‌یه‌كه‌ی.\nڕۆژی چوارشه‌ممه به‌ڕێز بلێر گوتـی، ده‌ست پـێـكردنه‌وه‌ی ئێران به توێژینه‌وه‌ی ناوه‌كی هۆكاره بۆ هۆشیار بوونێـكی ڕاسته‌قینه و ڕژد. ڕووسیاش ده‌ڵێت هاوبیره له‌گه‌ڵ وڵاته یه‌كـگرتووه‌كانی ئه‌مریكا له‌و هه‌ستی هیوا بڕانه زۆره‌ی له‌سه‌ر بڕیاره‌كه‌ی ئێران هه‌یه بۆ سه‌ر له نوێ ده‌ستپـێـكردنه‌وه‌ی توێژینه‌وه‌ی سووته‌مه‌نی ناوه‌كی.\nڕۆژی چوارشه‌ممه وه‌زاره‌تی ده‌ره‌وه‌ی ڕووسیا له سه‌ر ئه‌و كێشه‌یه‌ی ئێران ڕاگه‌یاندنێـكی ده‌ركردووه، واته دوا به دوای ئه‌و گفتوگۆ ته‌له‌فونی‌یه‌ی ڕۆژی سێشه‌ممه هات له نێوان سێرگی لاڤـلۆڤ، وه‌زیری ده‌ره‌وه‌ی ڕووسـیا و كۆنده‌لیزا رایس، وه‌زیری ده‌ره‌وه‌ی ئه‌مریكادا.\nكاربه ده‌سـتانی ئه‌وروپاش ڕه‌خنه‌یان له بڕیاره‌كه‌ی ئێران گرتووه كه مۆره‌كانی نه‌ته‌وه یه‌كگرتووه‌كانی له سه‌ر دامه‌زراوه ناوه‌كی‌یه‌كان لابردووه و له یه‌كێ له دامه‌زراوه‌كاندا ده‌ستیان كردۆته‌وه به كاركردن. وا بڕیاره كاربه‌ده‌ستانی بریتانیاو فه‌رنسا و ئه‌ڵمانیا له‌م هه‌فته‌یه‌دا كۆببنه‌وه، بۆ گفت‌و گۆكردن له سه‌ر ئه‌گه‌ری داواكردن له ئه‌نجومه‌نی ئاسایشی نه‌ته‌وه یه‌كگرتووه‌كان به مه‌به‌ستی سه‌پاندنی سزا به‌سه‌ر ئێراندا.\nده‌زگای نێونه‌ته‌وه‌یی وزه‌ی ئه‌تۆمیش ده‌ڵێت، ئێران پلانی درووستكردنی بڕێـكی سنوورداری سووته‌مه‌نی ناوه‌كی هه‌یه به مه‌به‌ستی توێژینه‌وه‌كردن، كاربه‌ده‌ستانی ئێرانی ده‌ڵێن ده‌ستیان كردۆته‌وه به كاره زانستی‌یه‌كان به‌ڵام هێشتا نه‌گه‌یشتونه‌ته درووسـتكردنی سووته‌مه‌نی ناوه‌كی. ووڵاته یه‌كگرتووه‌كانی ئه‌مریكاو هاوپه‌یمانه ئه‌وروپای‌یه‌كانیشی ده‌ڵێن، ئامانجی ئێران درووستكردنی چه‌كی ناوه‌كی‌یه. هه‌رچی ئێرانیشه نكۆڵی له‌و گوناهباركردنه ده‌كات.


ڕێگەی هات و نەهات؛ قەیرانەكانی هەرێم هاووڵاتییان سەرگەردانی ڕێگای كۆچ دەكەن - پەرەگراف\nڕێگەی هات و نەهات؛ قەیرانەكانی هەرێم هاووڵاتییان سەرگەردانی ڕێگای كۆچ دەكەن\nكۆچبەرانی كورد لەسەر سنوری بێلاڕووس-پۆڵەندا، مانگی 11ی 2021. وێنە؛ Leonid Shcheglov/Belta/The Associated Press\nتانیا و كچە 7 ساڵەكەی لەسەر ڕۆیشتنن؛ جانتای سەفەریان ئامادەیە و چاوەڕێی تەلەفۆنێكن تا بە یەكجاریی هەرێمی كوردستان و قەیرانەكانیشی بەجێبهێڵن.\nئەو تەلەفۆنە چاوەڕوانكراوە لە هاوسەرەكەی تانیاوەیە كە سێ مانگە لە غەریبی و سەرما و مەینەتییەكانی بێلاڕووس بەرگەی گرتووە، تا ڕێگایەكی قاچاخ‌و كەم مەترسییان بۆ بدۆزێتەوە.\n"چەندین ساڵم بە نەهامەتی و كرێچێتی ڕاكێشا، بۆ ئایندەی منداڵەكەم دەڕۆم، نامەوێت وەك ئێمە بژی" تانیا كەمال، تەمەن 38 ساڵ، بۆ پەرەگراف وای وت.\nكاتێك دەردەدڵی هەڵڕشت؛ هیچ پەشیمانییەكی دەرنەبڕی و زۆر بە دڵنیاییشەوە وتی؛ هیچ نییە لە كوردستان تا دواتر ئاخی بۆ هەڵبكێشێت، "بۆیە قەتیش پەشیمان نابمەوە".\nتانیا و هاوسەرەكەی، خۆیان بە قوربانیی قەیرانە زۆرو زەبەندەكانی هەرێمی كوردستان دەزانن؛ لە سادەترین خزمەتگوزاری و مافی ڕۆژانەی وەك كارەبا و ئاو و سوتەمەنییەوە تا خەمەكانیان لە داهاتووی منداڵەكەی و ئابوریی وڵات.\nهەر ئەوان نین؛ زۆربەی ئەوانەی بەرەو ڕێگای هات و نەهات بە هیوای گەیشتن بە "بەهەشتی ئەوروپا" كۆچیان كردووە، چیرۆكەكانیان لە یەكترییەوە نزیكن، چونكە هێشتا خەڵك لە كوردستان بە دەست بێكاریی، بێ كارەبایی، كەمئاوی، كێشەی خراپیی ڕێگەوبان و قەیرانی نیشتەجێبوون و دەیان كێشەی دیكەوە گرفتارن.\nد. كەریم شەریف قەرەچەتانی، پسپۆڕی دەرونزانی‌و مامۆستای زانكۆ بۆ پەرەگراف وتی، لە هەرێمی كوردستان قەیرانەكان پاڵ بە هاووڵاتیان و بە تایبەت گەنجانەوە دەنێن هەڵبێن و بڕۆن.\n"گەنجێك كە چەندین ساڵ خوێندویەتی ناتوانێت هەلێكی كاری باشی دەستبكەوێت، دەستی ناگیرێت داهاتوو بۆ خۆی دروست بكات و دەبێت چاوی لە دەستی دایك و باوكی بێت، ئەوانە نائومێدی دەكات و پاڵی پێوە دەنێت ڕێگەی هات و نەهات بگرێتەبەر" بەوتەی قەرەچەتانی.\nلە 2013ـەوە هیچ پڕۆسەیەكی دامەزراندن لە حكومەتی هەرێمی كوردستان نەبووە و حەوت ساڵیشە بەهۆی قەیرانی دارایی بازاڕ سست بووەو هەلیكار كەمبووەتەوە، لەگەڵ ئەوانەشدا كەرتی تایبەت ئەوەندە بەهێز نییە توانای ڕەخساندنی هەلیكاری بۆ گەنجان هەبێت، ئەمانە سەرباری گەندەڵیی‌و نادادپەروەریی كە باڵی بەسەر هەرێمەكەدا كێشاوە.\nتانیا و كچەكەی لە شاری سلێمانی دەژین، تانیا بەردەوام چاوی لە پەیج و گروپەكانی سۆشیال میدیایە ئومێدێكی لەبارەی ڕێگەی كۆچەوە پێبڵێت، بەتایبەت لە دوای دروستبوونی گرژییەكانی سەر سنووری بێلاڕووس لەگەڵ پۆڵەندا.\nئاران عەلی لە چلەكانی تەمەنیدایە، بە ڤیزای ڕەسمی چووەتە بێلاڕووس و دەیەوێت ڕێگایەكی باش و گونجاو بەرەو ئەوروپا بدۆزێتەوە، ئەو لە مینسكی پایتەختی ئەو وڵاتەوە بۆ پەرەگراف وتی، پەیوەندی بەردەوامی لەگەڵ قاچاخچی هەیە و چاوەڕوانی دەرفەتێكی گونجاوە بۆ ئەوەی هاوسەر و منداڵەكەشی بباتە لای خۆی‌و دواتر بەرەو ئەوروپا كۆچ بكەن.\nكەمتر لە ساڵێكە هاووڵاتییانی هەرێمی كوردستان بە تەواوی ئاشنای ڕێگەی بێلاڕووس بوون بۆ گەیشتن بە ئەوروپا، دوای وەرگرتنی ڤیزا لەڕێگای كۆمپانیاكانەوە، دواتر لە فڕۆكەخانەی هەولێر یان سلێمانییەوە بە ڕەسمی دەچنە توركیا یاخود دوبەی یان تاران، دواتر دەچنە مینسكی پایتەختی بێلاڕووس.\nپێشتر ڤیزا و بلیتی فڕۆكەی ئەو وڵاتە هەرزان بوو، بەڵام بەهۆی لێشاوی كۆچی خەڵكەوە گران بووە، بەپێی بەدواداچونی پەرەگراف نرخی ڤیزا و گەشتی بێلاڕووس بە حەوت ڕۆژ هۆتێلەوە لە مانگی ڕابردوودا گەیشتە چوار هەزار دۆلار تا حكومەتی مینسك بڕیاریدا بە قەدەغەكردنی گەشتی هاووڵاتییانی عێراق، سوریا و ئێران لە دوبەی و توركیاوە بۆ وڵاتەكەی، ئەو بڕیارە پاش لێشاو و گردبونەوەی هەزاران كۆچبەر هات لە سنوری تەلبەندی نێوان بێلاڕووس و پۆڵەندا.\nبێلاڕووس هاوسنورە لەگەڵ پۆڵەندا و لاتیڤیا و لیتوانیا كە هەرسێ وڵات هێزی زۆریان بۆ ڕێگری لە كۆچبەران كۆكردۆتەوە و مانگێكە هەزاران هاوڵاتی بە ژن و منداڵیشەوە لەو نێوەندەدا گیریانخواردووە.\nئاران عەلی نەیشاردەوە بارودۆخی كۆچبەران لە جەنگەڵی نێوان بێلاڕووس و وڵاتانی دیكە زۆر خراپە، هەر بۆیە هەندێكیان گەڕاونەتەوە، بەڵام ئەوەش نەیتوانیوە ئاران پەشیمان بكاتەوە و وتی "دەمەوێت بە یەكجاریی لە نەهامەتی ڕزگارمان ببێت".\nتانیا و كچەكەی لە جانتای سەفەرەكەیاندا جلوبەرگی گەرم، پێڵاوی باش، كیسەخەو، خواردنی كێش سوك و پڕ وزە لەگەڵخۆیاندا دەبەن بۆ مەترسیی و نەهامەتییەكانی ڕێگەی كۆچی نایاسایی.\nهاووڵاتییانی كۆچبەر دوای گەیشتنیان بە مینسك، بەڕێككەوتنی پێشوەختە لەگەڵ قاچاخچی یان پشت بە توانای خۆیان دەبەستن و لەڕێگەی جی پی ئێسەوە دەگەنە جەنگەڵەكانی سنوری بێلاڕووس لەگەڵ پۆڵەندا و لیتوانیا و لاتیڤیا، لەوێشەوە پڕۆسە قورسەكە دەستپێدەكات، دەبێت تەلبەند ببڕن و بێئەوەی بكەونە دەست پۆلیس، بتوانن بچنە خاكی ئەو سێ وڵاتەو بە ئۆتۆمبێل بگەنە وڵاتی دواتر كە زۆربەی كات ئەڵمانیایە.\nهەندێكیشیان لە ئەڵمانیا نامێننەوە و دەچنە فەڕەنسا تا بە بەلەم و قاچاخ بگەنە بەریتانیا.\nلەم ڕۆژانەدا بەلەمێكی كۆچبەران لە نۆكەندی ئینگلیز لە نێوان فەڕەنسا و بەریتانیا بە 33 كۆچبەرەوە نقوم بوو تائێستا تەرمی 27 كۆچبەریان دۆزراونەتەوەو دوو كەسیش ڕزگاریان بووە، دەگوترێت خنكاوەكان زۆرینەیان كوردن.\nكەریم شەریف قەرەچەتانی وتی "ئەركە لەسەر حكومەت كار لەسەر ئەو هۆكارانە بكات كە پاڵ بە گەنجان و خێزانەكانەوە دەنێت ئەم وڵاتە جێبهێڵن، دەبێت بە پڕۆژە و پلان بیانهێڵێتەوە نەك بەڵێنی كارپێنەكراو".\nبەڵام حكومەت جیاواز لە هەموو هاوڵاتیان و توێژەرانیش قسەی پێچەوانەی هەیە؛ بەلای ئەوانەوە كۆچبەران لە قەیران و گەندەڵی و بێكاری و هەژاری و نەبونی ئازادی هەڵنەهاتون، بەڵكو هەوڵدانە بۆ ژیانێكی باشتر.\nمەسرور بارزانی، سەرۆكی حكومەتی هەرێم لە دوایین هەڵوێستیدا، لە دیدارێكیدا لەگەڵ كەناڵی سكای نیوز وتی، بەوپەڕی متمانەوە دەڵێم كە هیچ كەسێك لەو كۆچبەرانە بەهۆی گەندەڵی و فشاری جۆراوجۆرەوە نەڕۆیشتونەتە بێلاڕووس، ئەو كەسانە هەزاران دۆلاریان داوەتە قاچاخچی و لەوێ بەكاردەهێنرێن وەك كارتی ململانێ دژی یەكێتی ئەوروپا، ئەوان بەدوای دەرفەتی ژیانێكی باشتردا ڕۆیشتوون.\nبەپێی بەدواداچونەكانی پەرەگراف، ئێستا ڕێگەی دەربازبوون لە بێلاڕووسەوە بۆ وڵاتانی دیكەی ئەوروپا زۆر سەخت بووە و تاڕادەیەك بووەتە ئەستەم، جگە لەوەی سەرما فشاری زۆری خستووەتەسەر كۆچبەران‌و تائێستاش چەندین گەنج و منداڵ و بە تەمەن بەهۆی برسێتی و سەرماوە گیانیان لەدەستداوە، لەكاتێكدا پێشتر و لە سەرەتاكانی دەركەوتنی ئەو ڕێگایەدا دەربازبون بەرەو ئەوروپا ئاسانتر بوو.\nڕێگەی جیاوازی قاچاخ هەیە لە بێلاڕووس بۆ وڵاتانی دیكە، هەرە باوەكەیان جەنگەڵ و بڕینی تەلی سنور و ڕێكردن و ڕاكردنە، ئەوەش نرخەكەی لەنێوان چوار تا زیاتر لە هەشت هەزار دۆلاردایە.\nهیوا، ناوی دووەمی قاچاخچییەكی كوردە لە بێلاڕووس، ئەو بە ڕاشكاوی بۆ پەرەگراف وتی "كە وتت ڕێگەی قاچاخ دەبێت چاوەڕێی هەموو قورسیی و هیلاكی و نەهامەتییەك بكەیت، كۆچبەر تا دەگاتە شوێنی مەبەست، هیلاكی، برسێتی، سەرما، كە دەگیرێت لێدانیش دەخوات، هەندێك كات بە یەكجار و هەندێك كاتی تر بە چەند جارێكیش هەوڵدان هەر دەرناچێت".\nكە تەلی سنور بڕدرا، پێویستە كۆچبەرەكە بە كەمترین كات ڕابكات و ئەو ناوچەیە تێپەڕێنێت، "كۆچبەر هەبووە نەیتوانیوە بڕوات لە ڕێگە بەجێماوە و كەس نەگەڕاوەتەوە سەری" بەوتەی هیوا، ئەو دەشڵێت، دوای دروستبونی لێشاوی كۆچبەران پەڕینەوەو تێپەڕینی سنوورەكان زۆر قورس بووە، هەموو وڵاتەكان خاڵەكانی پشكنینیان زۆر و چڕكردووەتەوە و لێپرسینەوە بەراورد بە ڕابردوو بووەتە سێ هێندە.\nهەر هێندەی كۆچبەر گەیشتە جەنگەڵ؛ پۆلیسی پۆڵەندا ڕێگەی پێنادات و لێی دەدات، پۆلیسی بێلاڕووسیش دیسان لێیان دەدەن، پێشووتر ڕێگەشیان نەدەدان بگەڕێنەوە بۆ مینسك، بۆیە ناچار لەو نێوەندەدا گیریان دەخواردن، بەڵام دوای ئەوەی قەیرانی سەرسنوور دروست بوو ئێستا ڕێگەی گەڕانەوەی ئارەزوومەندانە بۆ وڵاتەكانیان لە مینسكەوە بە كۆچبەران دەدرێت.\nئاری جەلال، سەرۆكی دەزگای لوتكە بۆ كاروباری پەنابەران بە پەرەگراف-ـی وت، حكومەتی هەرێم هیچی پێ ناكرێت بۆ كۆچبەرانی بێلاڕووس و بەغداش تەنیا دەتوانێت ئەو كۆچبەرانە بگەڕێنێتەوە كە دەیانەوێت بێنەوە، ئەگەرنا ناتوانن هیچ كۆمەك و هاوكارییەكی كۆچبەرەكان بكەن.\nحكومەتی عێراق بەهەماهەنگی بێلاڕووس، خۆویستانە كۆچبەران بێبەرانبەر بە فڕۆكە دەگەڕێنێتەوە بۆ هەولێر و بەغدا، بەپێی ڕاگەیەندراوێكی وەزارەتی دەرەوەی عێراق تائێستا زیاتر لە سێ هەزار و 500 كۆچبەر لە مینسكەوە گەڕێنراونەتەوە.\nجگە لە هەڵوێستەكانی حكومەتی هەرێم كە دژی پاساوی هاووڵاتییانە بۆ كۆچ، پەرلەمانی كوردستان تەنیا قسەی لەسەر ئەو دۆسیەیە پێكهێنانی لیژنەیەك بووە بۆ سەردانی پۆڵەندا و لێكۆڵینەوە لە بارودۆخی هاووڵاتییانی كوردی ناو جەنگەڵی سنوری ئەو وڵاتە و بێلاڕووس، بەڵام مۆڵەتی سەردانەكەیان وەرنەگرتووە.\nڕێبوار بابكەیی، سەرۆكی لیژنەی پەیوەندییەكان و ڕەوەندی كوردستانی لە پەرلەمان بۆ پەرەگراف وتی، نامەیەكی فەرمییان ناردووە بۆ حكومەتی پۆڵەندا لەبارەی ئامانجی سەردانەكەیان، بەڵام تائێستا ئەو وڵاتە ڕەزامەندی نەداوە لەسەر چوونیان "بەوەش دەردەكەوێت حكومەتی پۆڵەندا نایەوێت لەسەر ئەو كەیسە سەردانیان بكەین".\nلە حەوت ساڵی ڕابردوودا زیاتر لە 633 هەزار هاوڵاتی لە ڕێگە جیاوازەكانەوە كۆچیان كردووە بۆ وڵاتانی ئەوروپا و تەنیا لەمساڵدا زیاتر لە 40 هەزار كەس لە هەرێمی كوردستانەوە كۆچیان بۆ دەرەوە كردووە، نزیكەی چوار هەزار كەسیش ڕێگەی بێلاڕووسیان بۆ گەیشتن بە وڵاتانی ئەوروپا بەكارهێناوە، ئەمە بەپێی ئامارێكی دەزگای لوتكە بۆ كاروباری پەنابەران.


كانونی دووه‌م 5, 2021 – ڕێژنه میدیا\nDaily Archives: كانونی دووه‌م 5, 2021\nئاسایشی سلیمانی : چوار کەس بەتۆمەتی بەکارهێنانی ماددەی هۆشبەر دەستگیرکران\n2 هەفتە لەمەوپێش\t340\nڕێژنه میدیا بەڕێوەبەرایەتی ئاسایشی ڕۆژئاوای سلێمانی ڕایگەیاند، ژنێک و سێ پیاویان بەتۆمەتی بەکارهێنانی ماددەی هۆشبەر دەستگیرکردووە، کە دانیشتووی بازیان، چەمچەماڵ و کەرکوکن. لە ڕاگەیەندراوێکدا بەڕێوەبەرایەتی ئاسایشی ڕۆژئاوای سلێمانی ئاماژەی بەوەکردوە، ” لەدرێژەی هەوڵەکان بۆ ڕێگریکردن لە بڵاوکردنەوەی ماددەی هۆشبەر و کڕین و فرۆشتن پێوەی لەماوەی 30 ڕۆژی ڕابردوودا چوار کەس دەستگیرکراون”. دەشڵێت،”تۆمەتبارەکان یەکێکیان ژنە و دانیشتووی ناحیەی …\nكه‌شناسی هه‌رێم : به‌فر و باران بارین ده‌ستپێده‌كاته‌وه\n2 هەفتە لەمەوپێش\t1,958\nڕێژنه میدیا به‌ڕێوه‌به‌ری گشتی كه‌شناسی و بوومه‌له‌رزه‌زانی هه‌رێمی كوردستان رایده‌گه‌یه‌نێت، ئه‌و به‌رزه‌پاڵه‌په‌ستۆیه‌ی رووی له ناوچه‌كه كردووه بووه‌ته هۆی رێگری كردن له هاتنی هه‌ر شه‌پۆلێكی بارانبارین، ده‌شڵێت: “چاوه‌ڕوانده‌كرێت له ناوه‌ڕاستی ئه‌م مانگه‌وه تا كۆتایی مانگ، چه‌ند شه‌پۆلێكی بارانبارین هه‌رێمی كوردستان بگرێته‌وه”. فازڵ ئیبراهیم، به‌ڕێوه‌به‌ری گشتی كه‌شناسی و بوومه‌له‌رزه‌زانی هه‌رێم رایگه‌یاند: “ئه‌و به‌رزه پاڵه‌په‌ستۆیه‌ی ناوچه‌مانی گرتووه‌ته‌وه بووه‌ته هۆی ئه‌وه‌ی …\n2 هەفتە لەمەوپێش\t2,604\nڕێژنه میدیا دوای زیاتر لە سێ ساڵ بەسەر ناکۆکییەکانی وڵاتانی کەنداو، سعودیە رایگەیاند سنووری وشکانی بەڕووی قەتەر دەکاتەوە، لەبەرامبەریشدا دەوحە دەڵی، شازادەی وڵات سەرۆکایەتیی شاندی وڵاتەکەی دەکات بۆ لووتکەی کەنداو، کە ئیمارات بە مێژوویی وەسفی کردووە. کوەیت دوێنێ (دووشەممە، 4-1-2021) رایگەیاند سعودیە رازی بووە سنوورەکانی بەڕووی قەتەردا بکاتەوە، ئەمەش دوای سێ ساڵ لە قەیرانی کەنداو و، راستەوخۆ پێش کۆبوونەوەی …\nبەڕێوبەرایەتی ئاوی سلێمانی : هاووڵاتیان ئاگادار دەكاتەوە ، چه‌ند گه‌ڕه‌كێك بئ ئاو ده‌بن\nڕێژنه میدیا بەڕێوبەرایەتی ئاوی سلێمانی هاووڵاتیان ئاگادار دەكاتەوە كەبەهۆی بڕانی هێڵی كارەبا چەند گەڕەكێك بێئاو دەبن. لە راگەیەندراوێکدا بەڕێوەبەرایەتیی ئاوی سلێمانی رایگەیاندووە “هاوڵاتییان ئاگادار دەکەینەوە بەهۆی بڕانی کارەبا لە هێڵی دووی ئاوی دوکان – سلێمانی لە دوێنێ دووشەممەوە 4ی کانونی دووەمی 2020 زۆربەی گەڕەکەکانی شاری سلێمانی و قەزا و ناحیەکانی چەمچەماڵ و شۆڕش و بازیان و پیرەمەگرون و …\nلەسەر وێنەی مریشک و مارەکە باخچەی ئاژەڵانی هەولێر روونکردنەوە دەدات\n2 هەفتە لەمەوپێش\t693\nڕێژنه میدیا خاوەنی پرۆژەی باخچەی ئاژەڵانی هەولێر روونکردنەوە لەسەر وێنەی ئەو مار و جوچکە مریشکە دەدات کە لە تۆڕە کۆمەڵایەتییەکان بڵاوکراوەتەوە و دەڵێت “ئەوە شتێکی ئاساییە و سیفاتی مار وایە کە دەبێت بە زیندووی خواردنی پێبدرێت.”، بەڵام بەپێی راپۆرتێکی ئەمریکی “باشتر وایە خۆراکی بەستوو بدرێتە مار لە باخچەی ئاژەڵان، چونکە ئەگەر زیندوو …\nسووده گرنگه‌كانی خواردنی شلیك بۆ جه‌سته‌ی مرۆڤ\n2 هەفتە لەمەوپێش\t70\nڕێژنه میدیا * کوڵیسترۆڵ دادەبەزێنێت و رێکخەرێکە بۆ دەمارەکان، لە هەمان کاتدا شلیک ئەنتیۆکسیدێکى زۆر باشە، سستمى بەخشین بەهێز دەکات و دەتپارێزێت لە نەخۆشى شێرپەنجە. * خوێن پاک دەکاتەوە. * بۆنى ناخۆشى دەم ناهێلێت. * لە گەڵ کاریگەرى هێوربوونەوە، فشارى خوێن نزم دەکاتەوە و سترێس کەم دەکاتەوە. * پێست نەرم دەکاتەوە، نوێبونەوە و جوانیت دەداتێ. * کاریگەرى هەیە …\nبەرێوەبەرى کارەباى سلێمانى : لەبارەی هۆکاری کەمبوونەوەی کارەبا رونکردنەوە ده‌دات\n2 هەفتە لەمەوپێش\t36\nڕێژنه میدیا بەرێوەبەرى کارەباى سلێمانى هۆکارى کەمبونەوەى کارەباى نیشتیمانى ئاشکرا دەکات و راشیدەگەیەنێت بڕى یەک ملیاردۆلاریشان لاى هاوڵاتیانە. سالار حسامەدین بەرێوەبەرى گشتى کارەبا ىسلێمانى رایگەیاند، لەم وەرزەدا خواست لەسەر بەکارهێنانى کارەبا زیادى کردوە، ئەوەش بەهۆى نەبونى و سوتەمەنى و نەبونى موچە، چونکە کارەبا بۆتە جێگرەوەى سوتەمەنى و بۆ گەرمکردنەوە بەکاردەهێنرێت. راشیگەیاند،هەرچەندە بەرهەمهێنانى کارەبا لەهەرێمى کوردستان وەک خۆیەتى و کەمى …\nنرخی دراوه‌كان له بازاڕه‌كانی هه‌رێم ، ئه‌مڕۆ سێشه‌مه\n2 هەفتە لەمەوپێش\t138\nڕێژنه میدیا ئەمڕۆ سێشەممە (5ی کانونی دووەم 2021) نرخی دراو لە بازاڕەکانی هەرێم بەم شێوەیەیە: نرخی 100 دۆلار بە 144 هەزار دینار نرخی 100 پاوەن بە 193 هەزار دینار نرخی 100 یۆرۆ بە 174 هەزار و 500 دینار نرخی 100 هەزار تمەنی ئێرانی 5 هەزار و500 دینار نرخی 100 لیرەی تورکی بە 20 هەزار 250 دینار


ANF | ژنانی کوردی دانیشتووی ڕووسیا گۆشەگیری سەرئۆجالانیان ئیدانەکرد\nژنانی کوردی دانیشتووی ڕووسیا گۆشەگیری سەرئۆجالانیان ئیدانەکرد\nژنانی کوردی دانیشتووی شاری مۆسکۆی پایتەختی رووسیا بەئامانجی شەرمەزارکردنی گۆشەگیری سەر ڕێبەری گەلی کورد عەبدوڵا ئۆجالان وهێرش بۆسەرگەلی کوردیان لە هەرچوارپارچەی کوردستان بە ڕاگەیەنراوێک ئیدانەکرد کرد.\nدووشه‌ممه, 17 Sep 2018, 15:03\nژنانی کوردی دانیشتووی مۆسکۆ-ی پایتەختی ڕووسیا لە بەردەم ماڵی کورد گۆشەگیری سەرڕێبەری گەلی کورد عەبدوڵا ئۆجالان وهێرش بۆسەرگەلی کورد لە هەرچوار پارچەی کوردستانیان بە ڕاگەیەنراوێک شەرمەزارکرد و ئاماژەیەن بە دۆخی ڕێبەر ئۆجالان کرد.\n' هێرشی دڕندانە وگۆشەگیری بەیەک ئامانج دەکرێت'\nلەسەرناوی ژنان هاوسەرۆکی تەڤگەری ژنی کورد-ی ڤیانا-ی مۆسکۆ'تەراقادر' ڕاگەیەنراوەکەی خوێنەدە. قادردەستنیشانی کرد کە وەک گەلی کورد ئەو فاشیزمە قەبووڵ ناکەین و شێوازە هەڵسوکەوتە بۆکۆیلەکردنە. قادر ئاماژی بە هێرشی سەرباکوور، باشوور، ڕۆژهەڵات و رۆژئاوای کوردستان کردو وتی، " لەدژی کەلی کورد هێرشێکی دڕندانە ئەنجام دەدرێت. ئەو هێرشە دڕندانەی دەوڵەتی تورکیا کە دەیکاتە سەرگەلی کورد راستەوخۆ پێوەندی بە گۆشەگیری سەر ڕێبەری گەلی کوردەوە هەیە."\nقادر لە بەردەوامی ڕاگەیەنراوەکەدا ئەوەی وەبیرهێنایەوە کە کورد کوردی چەند ساڵی پێش نییە ودەستنیشانی کرد کە ئەوان هیچکات دەست لە ڕێبەرئاپۆ بەرنادەن. قادر وتی، " هیچکات سیاسەتی قڕکردن وسڕینەوەی دەوڵەتی تورکیا سەرناکەوێت. ئازادی گەلی کورد ئازادی ڕێبەرئاپۆیە، گەلی کورد بێجگە لە ئازادی ڕێبەرئاپۆ بەهیچ شتێک ڕازی نابن."\n' لەدژی ئێران ناڕەزایەتییان ئەنجام دا'\nهەروها هاوسەرۆکی تەڤگەری ژنی کورد-ی ڤیانا-ی مۆسکۆ'تەراقادر' ئاماژەی بە لەسێدارەدانی چالاکانی سیاسی کوردی ڕۆژهەڵات کوردستان کرد کە لەلایەن ڕژیمی ئێرانەوە لەسێدارەداران و وتی، " ئەو کردەوانە ڕژیمی ئێران قەبووڵ ناکرێت، دەبێت ڕژیمی ئێران کۆتایی بە سزای لەسێدارەدان بهێنێت. گەلی کوردیش لەدژی ئەو هێرشانەی رژیمی ئێران چالاکییەکانی بەهێزتر دەکات.


برازایەكی مستەفا سەلیمی: گلەیی بێت لێتان نەهاتنە دەمیەوە\nئامادەكردنی: محەمەد رەئوف\n"زۆر نیگەرانین لێتان، مامەم (مستەفا سەلیمی) پەنای بۆ ئێوە هێنا، بەڵام رادەستی ئێرانتان كردەوە، مامەم خۆی وتویەتی سێ شەو لە پێنجوێن بووە، دواتر لەوێوە رەوانەی مەرزكراوەتەوە" ئەمە قسەی فەریدەی سەلیمی برازای مستەفا سەلیمیە كە لە شاری سەقزەوە بە دەنگێكی گریاناوی بۆ (درەو) دەدوا.\nبرازاكەی مستەفا سەلیمی دەڵێت" مامەم خۆی ئیعترافی كرودووەو وتویەتی سێ شەو لە پێنجوێن بووم و دواتر رادەستی ئێران كراومەتەوە".\nفەریدەی سەلیمی: سلێمانی ... بم وەقوربانتان، یەك دنیا مەمنونتانم ئێوە خۆشبن....گلەیی بێت لە سلێمانی و پێنجوێن نەهاتنە دەم مامەمەوە..\nفەریدەی سەلیمی:بەڵێ بەڵێ ئەرەوەڵا دڵنیاین...لەوێوە تەحویلی ئێران دراوە.. بەڵێ دڵنیاین.. لە پێنجوێنەوە تەحویلی ئێرانیان دایەوە، لە وێشەوە (70) ماشێنی ئێران هاوردیانەوە.\nفەریدەی سەلیمی: بەڵێ ئەرێ وەڵا.. زۆر دڵنیاین ... زۆۆۆر زۆۆۆر كارێكی خراپیان كرد.. زۆر كارێكی خراپیان كرد، یەكێتی دەڵێت ئێوە ناو ئێمەتان خراوكردووە، ئێمە ناو كەس خراپ ناكەین، ئەوان نەهاتونەتە دەم مستەفا سەلیمیەوە.\nد. سامان بەرزنجی: دەستكاری دەنگ و ڤیدیۆی كارەكانم كراوە\nیار ئەحمەد: سەلیمی پێی وتم ئیتر ئازاد بووم دێم بۆ باشور


ڕۆژی شەممەی داهاتوو بە سەرەتای ڕەمەزان داده‌نرێت\n"ڕۆژی پێنجشەممە بە هیچ شێوەیەك مانگ لە ئاسۆی كوردستان و وڵاتانی ئیسلامیدانابیندرێت و ئەگەر كەش وهەوا لەبار بێت، خەڵكی كوردستان ڕۆژی هەینی تەنیا بۆ ماوەی 10 خولەك چانسی بینینی هیلالی مانگیان دەبێت."\n(ئەژی چەتۆ) كە ئەندامی پڕۆژەی ئیسلامیی ڕوانگەكردنی هیلالی مانگیشە، دەڵێت: "بە پێی لێكدانەوە گەردوونناسییەكان، ڕۆژی شەممەی داهاتوو واتە 21/7 یەكەم ڕۆژی ڕەمەزانە."\nهیلالی مانگ لە ڕۆژی پێنجشەممە 19ـی مانگ بە گوتەی (ئەژی چەتۆ) بە هیچ شێوەیەك لە ئاسۆی كوردستان و وڵاتانی ئیسلامی و ئەمەریكا و ئەورووپایشدا نابیندرێت.\nئەو دەڵێت: "ئاوابوونی مانگ لە ڕۆژی پێنجشەممەدا 3 خولەك زووترە لە ئاوابوونی ڕۆژ؛ هەر بۆیە خەڵك ناتوانن بیبینن." ڕۆژی هەینییش چانسی بینینی مانگ لە كوردستاندا زۆر نییە و مانگ لە ئاسۆی كوردستاندا لە سەعات 07:14 خوله‌کدا بە دیار دەكەوێت كە خەڵكی هەرێم تەنیا 5 تا 10 خولەك دەرفەتی بینینیان هەیە.\nدەستنیشانكردنی شوێن و كاتی دەركەوتنی هیلالی مانگ پشت بە زانستی گەردوونناسی دەبەستێت كە وەك سەرۆكی كۆمەڵەی ئارەوومەندانی گەردوونناسی ئاماژەی پێ دەدات، ئەوان دەتوانن هەر لە ئێستاوە بە پێی حیساباتی گەردوونی، پێشبینیی دەركەوتنی مانگ تا هەزار ساڵی ئاییندەیش بكەن و یەك چركەیش هەڵەی تێدا نەكەن.\nئەمە لە كاتێكدایە كە بەڕێوەبەری ڕاگەیاندنی وەزارەتی ئەوقافی هەرێم (مەریوان نەقشبەندی) ئاشكرای دەكات كە هەتا ئێستا مامۆستایانی ئایینیی هەرێم زۆر بڕوایان بە شێوازە تازەكان و ئامێرەكانی دیتنی مانگ نییە و خۆیان و خەڵك لە بەرزاییەكان هەوڵی بینینی مانگ دەدەن.\nئەو دەڵێت: "ئێوارەی ڕۆژی پێنجشەممە 19ـی مانگ لیژنەی بینینی مانگ هەوڵی دیتنی مانگ لە بەرزاییەكان دەدەن و بە هەماهەنگی لەگەڵ دیوانی وەقفی سووننە لە بەغدا بڕیار لەسەر یەكەمین ڕۆژی ڕەمەزان دەدرێت."\n19ـی مانگی 7ـی زایینی یەكسانە لەگەڵ 29ـی شەعبان. بە پێی ئایینی ئیسلام ئەگەر ئێوارەی ڕۆژی 29ـیەمین ڕۆژ مانگ بینرا، ئەم مانگە 29 ڕۆژە، ئەگەریش نەبیندرا، مانگەكە بە 30 ڕۆژ لە قەڵەم دەدرێت و ڕۆژی پاشتری سەرەتای مانگی تازە دەست پێ دەكات.\nدیاریكردنی ڕۆژی یەكەم و كۆتایی ڕەمەزان هەموو ساڵێ دەبێتە مایەی مشتومڕی موسوڵمانان بە تایبەت لە عێراق كە دوو مەزهەبی شیعە و سوننەی تێدایە.\nبە گوتەی (مەریوان نەقشبەندی) ناكۆكیی نێوان شیعە و سوننە لەو بوارەدا ئەوەندە زۆرە كە هەرگیز پێكەوە لەسەر ڕۆژێك بۆ سەرەتای ڕەمەزان ڕێك نەكەوتوون. (نەقشبەندی) نایشارێتەوە بە پێی یاسا ئێستا دوو وەقفی شیعە و سووننە لە بەغدا دروست بوون كە هەندێ جار سەرەتا و كۆتایی ڕەمەزان لە نێوانیان دوور ڕۆژ لێك دوورن.\nسەرۆكی كۆمەڵەی ئارەزوومەندانی گەردوونناسانی (ئەژی چەتۆ) لەو بڕوایەدایە كە كلیلی كردنەوەی ئەو گرێیە، پشتبەستن بە زانستی گەردوونناسییە و دەڵێت: "ئەگەرچی وەزارەتی ئەوقاف خۆی هیچ ئامێرێكی پێشكەوتووی نییە تا مانگی پێ ببینێت، پێوەندیش بە ئێمەوە ناكات تا یارمەتیی بدەین."\nبەڕێوەبەری ڕاگەیاندنی وەزارەتی ئەوقاف (مەریوان نەقشبەندی) نایشارێتەوە كە هەماهەنگییان لەو بوارەدا لەگەڵ كۆمەڵەی ئارەزوومەندانی گەردوونناسی نییە و پشتبەستن بەو زانستە پێویستی بە فەتوای زانایانی ئایینی هەیە كە هەتا ئێستا بڕیاریان لێ نەداوە.\nبە پێی زانستی گەردوونناسی، مانگ بە خێرایی 3 هەزار و 659 كیلۆمەتر لە سەعاتێكدا، لە دەوری زەوی دەگەڕێت و یەك خول بە 29.53 ڕۆژ دەبڕێت.\nلەبەر ئەوەی مانگ لە نێوان ڕۆژ و زەویدا هەڵكەوتووە، لە شەواندا تیشكی ڕۆژی پێ دەكەوێت و ئێمە لەسەر زەوی مانگەكە دەبینین.\nبە هۆی ئەوەی مانگ بەردەوام بە دەوری زەویدا دەگەڕێت، ئەو تیشكەی لە ڕۆژەوە پێی دەگات، هەمیشە وەك یەك نییە.\nسەرەتادا تەنیا هیلالە و پاشان ئەستوورتر دەبێت. لە چواردەیەمین شەودا كە تیشكی ڕۆژ هەموو مانگ دادەپۆشێت، مانگێكی ڕووناك لەسەر زەوی بە دیار دەكەوێت. ئەو ڕەوتە بەردەوام دەبێت و لە مانگێكدا دوو جار ڕوو دەدات. سووڕانەوەی مانگ بە دەوری زەویدا، ڕۆژژمێری بۆ خەڵكی سەرزەوی دروست كردووە.\nگوتەی پێغەمبەری ئیسلام سەبارەت بە دەستپێكی مانگی ڕەمەزان: "بۆ دیاریكردنی سەرەتای مانگی ڕەمەزان، هەوڵی دیتنی مانگ بدەن، ئەگەر بینیتان، ئەوا بیكەن بە ڕەمەزان و ئەگەر نەتانبینی، 30 ڕۆژی مانگی شەعبان تەواو بكەن، ئەوجا پاشان بیكەن بە ڕەمەزان."\nبە پێی شەرعی ئیسلام، ئەگەر كەسێك مانگی بینی، پێوستە لە لای سەرۆكی یەكەی ئیداریی خۆی بە ئامادەبوونی دوو شاهید سوێند بخوات و ئەوانیش ڕەمەزان ڕادەگەیەنن. ئەمە ئەو كارەیە كە بۆ دیاریكردنی دوایەمین ڕۆژی ڕەمەزان و جەژنەكەیشی دەكرێت.\nژماره‌ی بینین : 2249\nژماره‌ی بینین : 568\nژماره‌ی بینین : 547\nژماره‌ی بینین : 554\nژماره‌ی بینین : 542\n4 ئه‌کره‌م حه‌سه‌نزاده (سه‌ریاس)\n6 ئه‌کادیمیای زمانی کوردی\nلە سەر هێڵە ئێستا : 3979


ئەمریکا: هەر جووڵەیەکی تورکیا لە باکووری سوریا جێی قبوڵکردن نیە\n2019-08-06 [11:28 AM]\nلەدوای ھەڕەشەکانی تورکیا بۆ ھێرشی تاکلایەنە بۆ سەر رۆژئاوای کوردستان، واشنتن لە زاری وەزیری بەرگرییەوە ھۆشداری دەدات و دەڵێت: "قبوڵنەکراوە".\nمارک ئێسپەر، وەزیری بەرگریی ئەمریکا کە لەناو فڕۆکەکەیدا لە رێگەدابووە بۆ ژاپۆن، بە رۆژنامەڤانانی ھاوەڵی گوتووە، کە ئەمریکا رازیی نییە بە ھێرشی سەربازی تورکیا بۆ سەر باکووری سووریا.\nئەو شوێنەی سووریا، کە تورکیا دەیەوێت ھێرشبکاتە سەری شوێنی ھێزەکانی سووریای دیموکراتە (ھەسەدە) و (یەپەگە)یە ئەو گرووپەش لە لایەن ئەمریکاوە بە ھاوپەیمانی شەڕ بە دژی داعش ناودەبرێت و لە چەند ساڵی رابردوودا ئەمریکا بە تەواوەتی ھاوکاری کردووە و پێکەوە شەڕی دژی داعشیان کردووە.\nئێسپەر دەڵێت "بە روونی ئێمە رازینیین بە ھیچ ھێرشێکی تاکلایەنەی تورکیا بۆ باکووری سووریا و جێگای قبووڵ نییە. ئەو ھێرشە لە دژی بەرژەوەندییەکانی ئەمریکا و ھەسەدە و تورکیایە".\nلە بەشێکی دیکەی قسەکانیدا دەڵێت: "ئێمە ھیچ نیازێکمان نییە دەستبەرداریان بین، بەڵام ناشتوانین لە پاراستنیان گرەنتیان بکەین".\nئەم قسانەی ئەو بەرپرسە باڵای ئیدارەی ترەمپ لە کاتێکدایە دوو رۆژە کۆبوونەوەی بەردەوام لە لایەن بەرپرسانی سەربازی تورکیا و ئەمریکا لە ئەنقەرە بەڕێوەدەچێت و دەیانەوێت لەسەر دروستکردنی ناوچەیەکی ئارام کە داخوازی لە مێژینەی تورکیایە بگەنە ئەنجام.\nوەزارەتی بەرگریی تورکیا ئەمڕۆ سێشەممە ٦-٨-٢٠١٩ لە راگەیێندراوێکدا ئاماژەی بەوەداوە، لەبارەی پێکھێنانی ناوچەی ئارام لە باکووری سووریا بەردەوامن لە کۆبوونەوەکانیان لەگەڵ بەرپرسە سەربازییەکانی ئەمریکا.\nبەگوێرەی راگەیێندراوەکە، بەشێکی دیکەی کۆبوونەوەکان لەگەڵ بەرپرسە سەربازییەکانی ئەمریکا کاژێر ١٠:٣٠ خولەکی ئەمڕۆ لە بارەگای سەرەکی وەزارەتی بەرگری لە ئەنقەرە دەستیپێکردووە.\nوەزیری بەرگریی ئەمریکا بە ناڕاستەوخۆ ئاماژەی بەو کۆبوونەوانە کرد و گوتی: "بەھیوان لەسەر ناوچەی ئارام لەگەڵ تورکیا بگەیەنە رێککەوتن".\nتورکیا دەیەوێت بە قوڵای ٣٠ کیلۆمەتر ناوچەیەکی ئارام لە سنوورەکانی لەگەڵ سووریا دروستبکات و بیکاتە ناوچەیەکی ژێردەسەڵاتی خۆی و بتوانێت سەتان ھەزار لەو ئاوارانەی سووریا کە لە تورکیان بگەڕێنێتەوە ئەو ناوچە ئارامە.\nئەمریکا کە لەسەرەتادا دژی ئەو ناوچە ئارامە بوو، بەڵام ئێستا دەیەوێت بە ناوی تێگەیشتن لە "نیگەرانییە شەرعییە ئەمنییەکانی تورکیا"ـی ھاوپەیمانی ناتۆی بە رێککەوتن ناوچەیەکی لەوجۆرە دروستبکات، بەڵام زۆر کەمتر لەوەی ئەنقەرە دەیخوازێت.\nئەمریکا دەیەوێت ھەسەدە رازیبێت بەو گفتوگۆیانە و ھەروەھا ناوچەی ئارام لە نێوان ٩ بۆ ١٤ کیلۆمەتر بێت.\nلێپرسراوانی ھەسەدە ئاشکرایانکردووە، کە ئاگاداری گفتوگۆکانن، بەڵام بە داخوازی ئەمریکا و تورکیا رازیی نین و دەیانەوێ ئەو ناوچەی ئارامە لە پێنج کیلۆمەتر زیاتر نەبێت.\nئیدارەی ترەمپ نەیشاردووەتەوە کە دەیەوێت ھەسەدە بپارێزێت و نەبنە قوربانی ھێرشی تاکلایەنی تورکیا و لە چەندین لێدواندا ئەمەیان دووپاتکردووەتەوە و ھۆشداریان داوەتە ئەنقەرە کە دەبێت بیر لە ھێرش بۆسەر ئەو گرووپە زۆرینە کوردییانە نەکاتەوە.\nھەفتەی رابردووە رەجەب تەییب ئەردۆغان لە کاتی کردنەوەی چەند پرۆژەیەکی خزمەتگوزاری لە وڵاتەکەی راگەیاندبوو، کە ئەوان بەمزووانە دەچنە رۆژھەڵاتی فوراتی سووریا و ئەم پەیامەشیان بە ئەمریکا و رووسیا گەیاندووە.\nئەم هەواڵە 4975جار خوێندراوەتەوە


پووستری دەیەمین خولی فستڤاڵی ژیار ڕوونوێنی کرا - Mehr News Agency\n7 gulanê 2018 - 10:52\nNews Code 18596\nپووستری دەیەمین خولی فستڤاڵی ژیار ڕوونوێنی کرا\nپوستری دەیەمین خولی فستیڤاڵی ناوچەیی فیلمی ژیار کە لە سنە بەڕێوە دەچێت، بە بەشداری سینەماکارانی کورد و بەرپرسان ڕوونوێنی کرا.\nبە ڕاپۆرتی ئاژانسی مێهر لە پەیوەندییە گشتیەکانی ئیدارەی فەرهەنگ و ئیڕشادی کوردستان، پوستری دەیەمین خولی فستیڤاڵی ناوچەیی فیلمی ژیار کە لە سنە بەڕێوە دەچێت، بە بەشداری سینەماکارانی کورد و بەرپرسان ڕوونوێنی کرا.\nلەم ڕێوڕەسمە، جەلال قەلعەشاخانی، سەرۆکی ئیدارەی فەرهەنگ و ئیرشادی کوردستان بەشداری کرد و وتی: لەم فستیڤاڵە هەر ساڵ هونەرمەندانی لاو تایبەتمەندی فەرهەنگی ناوچەیی خۆیان لە دەریچەی دوربینەکانیان بە خەڵک دەناسێنن.\nئەو زیادی کرد: ئەم فستیڤاڵە بە باشی دەتوانیێت توان و لێهاتووی خەڵکی ناوچەکە بە هەموو ئێرانییەکان نیشان بدات. دەیەمین خولی فستیڤاڵی ژیار بە ئامانجی پەرەدان بە کەرتی گەشتیاری لە ناوچەکە بەڕێوە چووە و لە دوای دۆزینەوەی لێهاتووی نوێ لە بواری فیلمسازی دایە.\nهەروەها دەبیرخانەی ئەم فستیڤاڵە ڕایگەیاند کە یەک هەزار و ۳٦۲ بەرهەم وەک ۲۴۹ کورتە فیلم، ۱۸۳ فیلمنامه، ۸۶۵ وێنە و ۶۵ زنجیرە وێنە گەیشتووەتە دەست فستیڤاڵەکە.\nلەم ڕێژەیە ٦۹ فیلم بۆ بەشی کێبەرکێی و ۳۹ وێنە لە ۳٥ وێنەگر و ٥ زنجیرە وێنە بۆ کێەرکێی لە بەشی وێنە هەڵبژێردراون.\nداوەری ئەم خولەی فستیڤاڵەکە لە ئەستۆی هونەرمەندان مەجید بەرزەگەر، جەلال نەسیری هانیس و ئایدا پەناهەندە بووە.\nشایانی باسە دەیەمین خولی فستیڤاڵی فیلم و وێنەی ژیار لە میانەی ڕۆژانی ۱٨ بۆ ۲۰ی گوڵان لە سنە بەڕێوە دەچێت کە پارێزگاکانی کوردستان، ئازەربایجانی ڕۆژئاوا، هەمەدان، کرماشان، ئیلام، چەهارمەحاڵ و بەختیاری و ڵوڕستان تێیدا بەشداریان کردووە.


112- دروستکردنی میکرۆباڵۆنی پۆلیمری لەلایەن لێکۆڵەرانی ئێرانییەوە - دەسکەوتەکانی کۆماری ئێسلامی ئێران\nHome/سەرەکی/112- دروستکردنی میکرۆباڵۆنی پۆلیمری لەلایەن لێکۆڵەرانی ئێرانییەوە\nمیکرۆباڵۆنی پۆلیمری لە راستێدا تۆپە بچۆکانێک لە قەبارەکانی50 تاوەکوو100 میکرۆنن کە هەوای ناوخۆیی لە غاز پرکراوەتەوە.\nدانانی ئەم مادە لە باکی فڕۆکە دەبێتە هۆی ئەوەی ئەگەرباک بەهۆی زەربەیەک زەنگ ببات یان کون بێت ئەم مادە بەشێوەی خۆکار بەشی زیانلێکراو نەوژەن دەکاتەوە.\nدانانی دەرمانەکان لە میکرۆباڵۆنەکان، ڕەها بوونی دەرمان لە لەشی نەخۆش ڕێکدەخات و کاریگەری دەرمان لە لەش زیاتر دەکاتەوە.\nبەکارهێنانی ئەم مادە لە پیشەسازی نیۆماڵی دەتوانێت لە چوونە دەرەوەی دەنگەکانی ناپۆڕو فێڕۆچوونی گەرما لە خانووبەرەکان رێگری بکات. هەروەها لە پیشەسازی ئارایشتی وپاکژیکاری، کانی ورێگەسازی و دروستکردنی قاپۆڕی ژێردەریایی بەکاردێت.\nئێران دەرمان ژێردەریایی غاز فڕۆکە\n93- بەرهەمهێنانی دەرمانی نۆرۆتێک\n103- دیزاین و دروستکردنی ئامێری شات مانیتورینگی پیشەسازی کانزایی ودروست کردنی ئۆتۆمبێل\n125- بەرهەمهێنانی یەکەم دەرمانی گیایی بۆچارەسەرکردنی ئاڵزایمرلە جیهان\n31- راکێتی تۆپهاوێژی نازعاتی6


چیڕۆکە شیعرەکانی فایق بێکەس بۆ منداڵان.\nچیڕۆکە شیعری منداڵان، جۆرێکی گرنگە لە جۆرەکانی شیعر بۆ منداڵان. دوو هونەرن لە هونەرێکدا ئاوێزانی یەکتری بوونە. شیعرە و چیڕۆکیشە، بە واتا دووڕەگە. لە رووخساردا شیعرە و لە ناوەڕۆکیشدا چیڕۆکە. بنەما سەرەکییەکانی شیعر و چیڕۆکیشی تێدایە. وەکو چیڕۆک بریتییە لە:کەسایەتی یا پاڵەوان (مرۆڤ، ئاژەڵ، باڵندە)، پێشەکی، رووداو، فۆرم، ناوەڕۆک، گرێ، کۆتایی. وەکو شیعریش بریتییە لە: جوانی و شیرینیزمان، شێوازی هۆنینەوەی ئاسان،کێش و سەروای سووک و ناسک، ترپە وموزیک. هەمووشیان چیڕۆکێک دەگێڕنەوە. بە زۆریش چیڕۆکێکی ئەندێشەییەزیاتر لەوەی کە چیڕۆکێکی ریالیزمی بێت. هەر چیڕۆکە شیعرێکیش مەبەستێک یا زیاتردەگەیەنێت. مەبەست و ئامانجی شاعیرانینووسەری چیڕۆکە شیعر بۆ منداڵانی کورد، لە پاڵ چێژ و خۆشی بەخشین پێیان، ئامانجیشیانهۆشیاری کردن و رۆشنبیری کردن و رێنمایی کردن و ئاراستەکردن و پەند فێرکردن و سوود بەخشینە بە منداڵانی کوردمان.\nئێمە لە مانگی (دێسەمبەر/٢٠١٩) دا، لەژێر ناوی (چیڕۆکە شیعر لە ئەدەبی منداڵانی کورد)دا، نووسینێکمان بڵاوکردەوە، تێیدا باسمان لە چیڕۆکە شیعر لە ئەدەبی منداڵانی کورد کردووە. ئاماژەشمان بە ناوی چەند شاعیرێکی ناسراوی کوردمان کردووە، کە چیڕۆکە شیعریان بۆ منداڵان نووسیون. چەند نموونەیەکی چیڕۆکە شیعری کوردیشمان بۆ منداڵانی کورد نووسیوە. بۆیە لەمە زیاتر درێژە بە چیڕۆکە شیعر نادەین.. دێینە سەر سەرناوی نووسینەکەمان(چیڕۆکە شیعرەکانی فایق بێکەس بۆ منداڵانی کورد).\n(فایـق بێكه‌س) شاعیرێکی کورد و کوردستان پەروەری دلێر و بوێر وقسە لە رووبوو، بە کوێرەوەری و مەینەتی ژیا، بەڵام بە سەربەرزی شکۆداری سەری نایەوە. بێکەس لە ساڵی (١٩٣٣) تا ساڵی (١٩٤٨) واتا تا ساڵی کۆچکردنی، مامۆستایی قوتابخانەی سەرەتایی بوو، لە قوتابخانەکانی (بازیان و تەوێڵە و هەڵەبجە و سلێمانی) دا، وانەی بە قوتابیانی کورد وتۆتەوە و فێری سروودی کوردی کردوون رۆحی کورد و کوردستان پەروەری خستۆتە دڵیانەوە.\nفایق بێکەس لە تەمەنی (٤٣) ساڵیدا، لە رۆژی ( ١٨/دێسەمبەر/١٩٤٨) کۆچی دوایی کرد. لە گۆڕستانی (سه‌یوان) لە شاری سلێمانی بە خاک سپێرا.\nپاش مردنی بە چەند رۆژێ، لە لایەن حکومەتی رەگەزپەرست و کۆنەپەرستی ئەو سەردەمەی عێراق، فەرمانی لە ئیش دەرکردن و گرتنیدەرچووە.\nفایق بێکەسی نەمر، منداڵانی کوردیشی لە شیعرە جوانەکانی بێبەش نەکردوون. وەک مامۆستایەک و شاعیرێک، تێکەڵ بە جیهانی پاکی منداڵانی کورد بووە و لە نزیکەوە لە خواست و هـیوا و راز و نیازی پاکیان تێگەیشتووە. لێیان تێگەیشتکە چەند تامەزرۆی شیعری ناسک و سروودی نیشتمانی و چیڕۆک وچیڕۆکە شیعری جوانو خۆشن. بێکەس تێکڕا(٢٠) شیعر و چیڕۆکە شیعر و ئۆپەرێت و سروودی بۆ منداڵانی کوردمان نووسیوە. لەو ژمارەیە (٥) یان چیڕۆکە شیعرن. یەک ئۆپەرێتیشی تێدان. کە لە ساڵانی سییەکانی سەدەی رابردوودا نووسیویانی. بە داخەوە کە تەمەنی بێکەس کورت بوو، ئەگینا زۆرتری بۆ منداڵانی کوردمان دەنووسی. منداڵانی کوردمان هەموو رۆژێک، لە کاتی ریزبوونی پێش چوونە پۆلەوە، لە قوتابخانەکانی کوردستاندا، بە ئەوپەڕی رێز و شکۆدارییەوە، بە چڕینی سروودی (خوایە وەتەن ئاواکەی... چەند دڵگیر و شیرینە)یادی شاعیری گەورەی نیشتمان پەروەرمان (فایق بێكه‌س) ی نەمەر دەکەنەوە.\nفایق بێکەس لە خۆ تاقیکردنەوەی لە بواری نووسینی چیڕۆکە شیعر بۆ منداڵانی کورد سەرکەوتووە.. نووسینی چیڕۆکە شیعر بۆ منداڵان، کارێکی هەڕەمەکی و ئاسان نییە، شاعیرێک گەر توانایەکی بەرزی هۆنینەوەی نەبێت و شارەزای بنەماکانی چیڕۆکی منداڵان نەبێت، ناتوانێت چیڕۆکە شیعرێکی ناسک و جـوان بۆ منداڵان بنووسێت.\nدێینە سەر چیڕۆکە شیعرەکانی فایق بێکەس بۆ منداڵانی کورد. ئەمانە ناوی هەر پێنج چیڕۆکە شیعرەکانێتی(تەمەعکـاری، يەکـێتی، جـووتێ کـۆتر و بۆقـێک، شـێرۆ و مـار،هـەرەوەزی) ئۆپەرێتەکەشی بە ناوی (شـوان و مه‌ڕه‌كـانی) یەوەیە. وەکو نموونە لەم نووسینەماندا، سێ لە چیڕۆکە شیعرەکانی و ئۆپەرێتەکەی فایق بێکەس دەنووسین.\nشـێرۆ و مـار.\nبێکەس لە دوا دێری ئەم چیڕۆکە شیعرەدا، بە روونئ مەبەستەکەی نووسیوە.. بە ناوی باوکی شێرۆوە، کە گوێی لە ئامۆژگاری بگرێت و پەند و وانە وەربگرێت و جارێکی تر نەکەوێتە هەڵەوە.. لە دیوانەکەیدا نووسراوە وەرگێڕاوە، ئەماژە بەوەش نەکراوە کە لە چ زمانێکەوە وەریگێڕاوە. بەڵام من ئەم چیڕۆکە، بە چیڕۆکێکی رەسەنی فۆلکلۆری کوردیمان دەزانم. جارێک بە ناوی (مارەکەی شێخ هۆمەر) ەوە دەیگێڕنەوە، کەلەم چیڕۆکەدا مارەکە لە ناو کۆمەڵە دڕکەزییەکدا پەپکەی کردووە، شێخ هۆمەری جووتیار نازانی ماری تێدایە، ئاگر بە دڕەکە زییکەوە دەنێ تا بیسووتێنێ، مارەکە کە گەرمی پێدەگات، خۆی بە شەنەکەی شێخ هۆمەردا هەڵدەواسێ و خۆی بە ملییەوە دەئاڵێنێ، تا پێوەی بدات، رێوییەک دێت و دەبێت بە قازی و شێخ هۆمەر لەو مارە رزگاردەکات و مارەش دەکوژرێت. هەر ئەم چیڕۆکە لە دەقێکی تردا (مارەکەی مام هۆمەر)ە، کە لە چلەی زستاندا لە ناو بەفردا،لە سەرما سڕبووە، مام هۆمەر دەیخاتە باخەڵیەوە تا گەرمی بێتەوە.مارەکە کە گەرمیبۆوە،ویستیبە مام هۆمەرەوە بدات.لێرەشدا قازی رێوییەکە و مام هۆمەر رزگار دەکات. مارەکەش دەکوژرێ و سزای بێ ئەمەکی و نیاز خراپی خۆی وەردەگرێت. کەواتە پاڵەوانی ئەم چیڕۆکە مام (هۆمەر)ە. بێکەسی نەمر وەکو چیڕۆکە شیعر دایڕشتووە، ناوی پاڵەوانەکەشی (شێرۆ) یە، رەنگە فایق بێکەس بۆ خۆشەویستی لە جیاتی ناوی (شێركو) ی کوڕی لە جیاتی ناوی مام، یا شێخ (هومه‌ر)ناوی شێرۆی داناوە. فریاڕەس و قازییەکەشی باوکی شێرۆیە. ئەمەش شتێکی ئاساییە و لە چیڕۆکی گەلانی جیهانیشدا، نووسەران چیڕۆکێ فۆلکلۆرییان، بە چەند دەقێکی جیاواز نووسیون. بەڵام دەقەکەی فایق بێکەس و دوو دەقەکەی تریش، هەر هەمان ناوەڕۆکیان هەیە. بەدکاریش هەر مارەکەیە، هەمان مەبەستیش دەدەن بە دەستەوە.\nمەبەستی ئەم چیڕۆکە شیعرە ئەوەیە: نابێ مرۆڤی دڵپاک و چاکەخواز و خۆشباوەڕ و سۆزدار و بە بەزەیی، هێندە بڕوا بە مرۆڤی بەدکار و نیاز گڵاو و نەیار و بێ ئەمەکبکا و بەزەیی پێدا بێتەوە، گەر لە تەنگانەشدا بوو. چونکە ئەو کەسە بەدخووانە کە کەوتە شێنەیی، لە جیاتی سوپاس و پێزانین و پاداشت، بە خراپە و ناپیاوی وەڵامی چاکە و پیاوەتی دەدەنەوە. گەرچی کورد دەڵێ:"هەر چاکە چاکە" ئێمەی کورد لە پاڵ ئەم دروشمەدا زۆر زیانمان لێکەوتووە، دوژمنانی گەلەکەمان، لە کاتی لاوازییان و تەنگانەیاندا، هەمیشە دڵپاکی و خۆشبڕوایی کوردیان قۆستۆنەتەوە.کە کەوتوونەتە شێنەیی و بەهێزبوونە، گەورەترین زیان و زەبر و تاوانیان دەرحەق بە کوردکردوون. بە نامەردی و ناپیاوەتی، پاداشتی پیاوەتی کوردیان داونەتەوە.. بە دەیان نموونەمان لەم بارەیەوە هەیە.\nوا دیارە نووسەری رەوانشاد، مامۆستا (مسته‌فا نه‌ریمان) ئاگای لەوە نەبووبێت، کە بێکەس ئەو چیڕۆکە شیعرەی نووسیوە. مامۆستا نەریمانیش هەر هەمان چیڕۆکی بە چیڕۆکە شیعر هۆنیوەتەوە، لە ژمارە (٤)ی گۆڤاری (ده‌نگی گێتی تازه) بەرگی پێنجەم، ساڵی سێیەم، لە (١٩٤٦) بە ناونیشانی (رۆڵە: چاکە بۆ نەیار مەکە)بڵاوی کردۆتەوە.\nئەمە چەند دێڕێکە، لە چیڕۆکە شیعرەکەی مامۆستا مستەفا نەریمان:\nمامۆستا نەریمانیش، کۆتایی چیڕۆکە شیعرەکەی، هەر بەو مەبەستە کۆتایی پێدەهێنێت، کە سپڵە و خراپەکار کە لێرە (مارەکەیە) نرخی بەدکاری و بێ ئەمەکی خۆی وەردەگرێ و تیادەچێت. مەبەستیش وریاکردنەوەی منداڵانە کە بە ئاگابن لە کەسانی چاکە پێنەزان.\nبەڵام پێویستە ئاماژەش بەو راستییەش بدەین، کە هەمان چیڕۆک، بە هەمان کۆتایی و مەبەست، یەکێکە لە چیڕۆکە ئەفسانەییەکانی (ئێزوپ: ٦٢٠ـ ٥٦٤ پ.ز) ی یۆنانی بە ناوی (جووتیار و مار) ەوەیە.کەڵە ئەفسانەنووسی فەرەنسیش (جان دی لاڤـۆنتین: ١٦٢١ـ ١٦٩٥) ی لە ئێزوپەوەوەری گرتووە و بە چیڕۆکە شیعر دایڕشتووە. ژمارە (١٤٩)یە لە چیڕۆکە شیعرەکانی لاڤـۆنتین.\nمیری شاعیرانی عەرەبیش (ئەحمەد شەوقی : ١٨٦٨ ـ ١٩٣٢) کە بە رەسەن کوردە. زۆر سەرسامی چیڕۆکە شیعرەکانی (لاڤـۆنتین) بووە و کاری تێکردوون. بەشی هەرە زۆری چیڕۆکە شیعرەکانی بۆ منداڵان، لە لاڤـۆنتینەوە وەریگرتوون. بە زمانی عەرەبی بە چیڕۆکە شیعرەوە بۆ منداڵانی عەرەبی هۆنیونەتەوە.\nبێکەس لە دوو دێڕی کۆتایی ئەم چیڕۆکە شیعرەشدا، مەبەستەکەی و پەندوەرگرتنی بە جوانی دیاری کردووە. خۆزگە وشەی (دزی)ی تێدا نەبوایە، چونکە وشەگەلێکی وەک (دزی، درۆیکرد، فێڵێ کرد، کوشتی،هەڵیخەڵەتاند،...) لە ئەدەبی منداڵاندا، بە وشەی نەرێنی دەزانرێن. گەرچی ئەم وشانە رۆژانە لەناو خەڵکیدا بەکاری دەهـێینن وئاساییە بەلایانەوە.. بەڵام با منداڵان لە منداڵییەوە فێری ئەم وشانە نەبن و پێیان ئاشنا نەبن.\nلە چەند دەقێکی ئینگلیزیدا، لە جیاتی وشەی دزی (ده‌ستیان كه‌وت) یا (دۆزیانه‌وه) وە، لە بری (دزی) بەکارهێنراون. هەر لە هەندێ دەقی ئینگلیزیدا لە باتی (سەلکێ پەنیر) یش(نانێك) یا (كێكێك) نووسراوە. لە جیاتی بوو به (شه‌ڕیان)(بوو بە هەرایان) یا بوو بە(ناخۆشیان)یا (رێکنەکەوتن)بەکارهێنراون.بەڵام هەمان کۆتایی و مەبەستیان داوە بە دەستەوە. کە ناکۆکی و مشتومڕ و رێنەکەوتن و نەسازان گەمژەییەوە. زیان و پەشیمانی و رووڕەشییانبە دواوەیە. پەشیمانیش بێ سوودە. لایەنی سێیەمیش لەم ناکۆکی و شەڕانە سوود وەردەگرێت.. هەر وەکو چۆن مەیموونەکە کە لایەنی سێیەمە سوودی لە ناکۆکی و رێنەکەوتنی دوو پشیلەکە وەرگرت و سەلکە پەنیرەکەیانی خوارد.\nئەم چیڕۆکە یەکێکە لە چیڕۆکەکانی ئەفسانەنووسی جیهانی بۆ منداڵان (لاڤـونتین)ە. بەڵام بێکەس بە چیژێکی کوردی و بە شێوازێکی ناسکتر لە لاڤۆنتین دایڕشتووە.\nئایا پێتان وا نییە، کە هەردوو حیزبە دەسەڵاتدارەکەی باشووری کوردستان، وەکو دوو پشیلە دزەکەی سەلکە پەنیرەکەی ئەم چیڕۆکە شیعرە نین..؟؟ کە سامانی گەلەکەمانیان دزیون و لەسەر دابەشکردنیمشتومڕ و شەڕ و شۆڕیانە؟ داگیرکەرانی کوردستانیان کردوون بە قازی بە ناوبژیکەری خۆیان! کە( تورکیا و ئیران و عێراق)ن، ئەوان سەلکە پەنیرە دزراوەکەیان دەخۆن، واتا سامانی دزراوی گەلەکەمان، لە سایەی نۆکەری و خۆدانە پاڵی تورکیا و ئێران و عێراق. سامانی باشووری کوردستان، بە تاڵانی دەبەن و دەیخۆن. رووڕەشیش بۆ هەردوو حیزبە دەسەڵاتدارەکە ماوەتەوە و دەمێنێتەوە.. گوێشیان لە برسێتی و کوێرەوەری و ژیانی سەختی گەلەکەمان نییە.\nشوان و مەڕه‌کانی.\nئەم ئۆپەریتەشیعرەی فایق بێکەس بۆ منداڵانی قۆناغی باخچەی منداڵان و بو قۆناغی سەرەتاییش لەبارە، ئۆپەرێتێکی کورت و سووک و ئاسانە. منداڵانی کوردمان دەتوانن بە ئاسانی لەبەری بکەن. دەشتوان بە کۆمەڵ ئەم ئۆپەرێتە بکەن بە یارییەکی خۆش. گورگ هێمایە بۆ هاری و زورداری و چاوچنۆکی.. یا مەبەست لە گورگ، دەسەڵاتی زۆردار وستەمکارە. مەڕيش هێمایە بۆ گەلێکی ژێردەستەی بێ دەسەڵات. کە لەلایەن دەسەڵاتداری زۆردار و ستەمکارەوە سەرکوت و دەمکوت دەکرێ و دەچەوسێنرێتەوە.\nفایق بێکەس لەپەرتووکی (القراءة المصورة :خوێندنه‌وه‌ی وێنه‌دار) ئەم ئۆپەرێتەی وەرگرتووە. بەڵام بە تام و چێژێکی کوردییەوە، لە زمانی عەرەبییەوە، وەرگیڕاوە بۆ سەر زمانی کوردیمان. هێندە جوانی هۆنیوەتەوە، هەست بەوە ناکرێت کە وەرگێڕاوبێ.\n١ـ دیـوانی فایـق بێکەس.. محەمەدی مەلا کەریـم.. چاپی دووەم.. سلـێمانی.. ٢٠١١.\n٢ـ (بدایات القصة الشعریة في ادب الاطفال وتطورهـا.. دکتورە طاهـرە داخـل طاهـر).\n٣ـ چاوپێخـشانێک بە مێـژووی ئەدەبی منـداڵان.. رەزا سـاڵح.. کەرکـووک.. ٢٠١٥.\n٤ـ ئەدەبی منداڵان لە گۆڤاری گەلاوێژ. ئەحمەد سەید عەلی بەرزنجی. سلێمانی ٢٠١٠.\n٩\_٦\_٢٠٢٠ - نەرویج


هەڵمەتێكی فراوان لەلایەن چالاكوان و ڕێكخراوەكانەوە بۆ دابەشكردنی مووچە ڕاگەیەنرا – تۆڕی میدیایی خەڵک\nهەڵمەتێكی فراوان لەلایەن چالاكوان و ڕێكخراوەكانەوە بۆ دابەشكردنی مووچە ڕاگەیەنرا\nداوادەکرێت پەرلەمانی کوردستان کۆبوونەوەیەک بۆ مافی کەمئەندامان تەرخانبکات\nمەسیحییەکان داوادەکەن زێدەڕۆیی نەکرێتە سەر زەوییەکانیان\n2020/03/25 - 8:45 PM\nژمارەیەكی زۆری چالاكوانان و ڕێكخراوەكانی كۆمەڵگەی مەدەنی لە سەرجەم ناوچەكانی هەرێم هەڵمەتێكیان بۆ دابەشكردنی مووچە و فشار خستنە سەر حكومەتی هەرێم ڕاگەیاند.\nئەو چالاكوانانە، كە ژمارەیان زیاتر لە 112 چالاكوان و ڕێكخراون و بەردەوام ڕوو لە زیادبوونیش دەكات بەهۆی چوونە پاڵی چالاكوانی دیكەوە لە پەیامێكدا بۆ حكومەتی هەرێم ئاماژە بەوەدەكەن، دابەشكردنی مووچە، پلانی خۆپارێزی سەر دەخات.\nلە بەیاننامەكەیاندا، كە وێنەی دراوە بە (خەڵك) دەشڵێن: “حكومەت ڕێنمایی و ڕێكاری خۆیی گرتۆتە بەر و وەئەستۆ گرتوە و خۆی بۆ تەرخانكردوە، بەڵام بەرپرسیاریەتیەكی تری حكومەت كە ژیانییە، ئەویش دابینكردنی مووچە و بژێوی ژیانی چین و توێژەكانی كۆمەڵگایە. بەبێ دابینكردنی ئەمە ڕیسەكە دەكاتەوە خوری”.\nدابەشكردنی موچە، پلانی خۆپارێزی سەر دەخات.\nتەشەنەسەندنی پەتای كۆڕۆنا، جەنگێكی دژ بە مرۆڤایەتیی و هاووڵاتییان و كۆمەڵگاكەمان هەڵگیرساندوە. مرۆڤایەتی خستۆتە بەر تاقیكردنەوە، گرەو لەسەر خۆڕاگری و خۆپارێزی و ئێمە دەكات. هەمومان دەبێ بە عەقل و هۆشیارییەكی واڵا و بەرزەوە، ئامادەی ڕوبەڕو بونەوە و پاراستنی ژیان و ژیار و تەندورستیمان بین، گوێنەدان و بێباكی توشی كارەسات و كەوتنمان دەكات. خۆدابڕان و تەریك كەوتن و تێكەڵ نەبون ئاسان نییە، بەڵام بۆ پاراستنی ژیان و ئازیزان زەرورییە. هەمومان بەرپرسیارین لە هەماهەنگی و كۆمەك و فریاكەوتن و خۆبەخشی بۆ ئەوەی ڕێگری لە توشبون و تەشەسەندنی بۆ ناوكۆمەڵ بكەین. لەم جەنگەدا، جەنگاوەری هێڵی پێشەوە دكتۆر و كارمەندانی تەندورستیی و پەرستاران و هێزەكانی پۆلیس و ئاسایشن، وێنەیەكی باڵایی قوربانی و دلێری دەنوێنن. دەستی ڕێز و پێزانین ڕادەگرین. لەبەرانبەردا حكومەت ڕێنمایی و ڕێكاری خۆیی گرتۆتە بەر و وەئەستۆ گرتوە و خۆی بۆ تەرخانكردوە، بەڵام بەرپرسیاریەتیەكی تری حكومەت كە ژیانییە، ئەویش دابینكردنی موچە و بژێوی ژیانی چین و توێژەكانی كۆمەڵگایە. بەبێ دابینكردنی ئەمە ڕیسەكە دەكاتەوە خوری. لەم پێناوە، وەك ڕێكخراوەكان و چالاكوانی مەدەنی، داوا دەكەین حكومەت و وەزارەتی دارایی بەزوترین كات پێدانی موچە و دابینكردنی پێداویستەكانی خەلك و كەمدەرامەتان جێبەجی بكات.\n1_تۆری نەوا بۆ رێكخراوە مەدەنیەكان\n4 ــ سروە عوسمان\n7-عبدالصمد شێخ حسن /چاڵاكوان\n8-سمكۆ ڕشید سەیدە/چاڵاكوان\n9-هەڵمەت تەلان چاودێری سیاسی\n10-غازی تەیفور / بزافی ئاشتی كركوك\n13-زانا محمد محمود\n14-شۆخان ڕەزا ڕەئوف\n19-موحەمەد سولێمان / خانەنیشین\n20-م تاهیر حەمەدئەمین / پێش نوێژ\n21-سەلام جەمال / پ م\n22-ئەحمەد كوردە /خانەنیش\n23-حوسێن حەسەن مەلا / مامۆستا\n24-حەیدەر حاجی خدر / مامۆستا\n25-كەریم عەباس / مامۆستا\n26-سەدیق موحەمەد / مامۆستا\n27-رزگار عەونی / مامۆستا\n28-بەختیار مسەفا / رۆژنامەنووس\n29-دلشاد رەمەزان /رۆژنامەنووس\n30-هێمن عوسمان / مامۆستا\n31-هیمن خورشید / مامۆستا\n32-هەرێم عوسمان / مامۆستا\n33-بایزید كەریم / چالاكوان\n34-ئەرسەلان ئەسعەد / پ م\n35-هۆگر عەزیز مستەفا / مامۆستا\n36-هاوار مەجید / كارمەندی تەندرووستی\n37-سەعد مەلا عەبدوڵا / فەرمانبەر\n38-نیاز حەسەن / فەرمانبەر\n39-سەفین شێخە/ خانەنیشین\n40-شوكرەاللە حەمەد ئەمین / خانەنیشین\n41-سلێمان یونس / مامۆستا\n42-نەهرۆ عەلایی / راگەیاندنكار\n43-ئەحمەد جەرجریس / خانەنیشین\n44-هێرش گۆمەشینی /مامۆستا\n45-سیروان رەسول /مامۆستا\n46-فەرهاد موحەمەد رەسول / پێشمەرگەی دێرین\n47-رابەر فەتاح / مامۆستای زانكۆ\n48-ئیبراهیم شێخ وەسانی / رۆژنامەنووس\n49-رێبین شەمامكی / پارێزەر\n50-پێشرەو سەعید / مامۆستا\n51-ریباز هاشم چالاكوان\n52-نژاد حەیدەرئ / مامۆستا\n53-باڵا هاوار / مامۆستا\n54-چیمەن عومەر/ فەرمانبەر\n55-ئەحمەد خدر /مامۆستا\n56-كاكەزیاد حەمەد / رێكخراوی هۆشیاری لاوان\n57-توانا ئەختەری /چالاكوان\n58-سەعدوللە برایم خان / خانەنیشین\n59-بلال عبدالرحمان / مامۆستا\n60-بەختیار شێخ عوسمان / فەرانمبەر\n61-خەتاب عوسمان عومەر /خانەنیشین\n62-نەریمان عومەر / ئەفسەر\n63-فەرهاد عەباس/ مامۆستا\n64-هیوا عومەر / رۆژنامەنووس\n65-كاوە موحەمەد خانەنیشین\n66-سەركەوت فەتاح / چالاكوان\n67-هێمن حسەن حوسین / مامۆستا\n68-نارین موحەمەد مامۆستا و راگەیاندنكار\n69-ئاكۆ ئاكۆیی / پ م دێرین\n70-شەیدا مەعروف فەرمانبەر\n71-پۆلا زیندانی / مامۆستا\n72-سەركەوت رەسول / فەرمانبەر\n73-ئازاد هاشم / مامۆستا\n74-شێخ فەزڵ هیرانی / خانەنیشین\n75-وەكاف زێباری / پ م\n76-د سیروان ئەنوەر مەجید / مامۆستای زانكۆ\n77-فازل عەباس /رۆژنامەنووس\n78-نیشتمان كەمال / فەرمانبەر\n79- دلێر حوسێن پیرئۆمەری / ئەندامی ئەنجومەنی پارێزگای هەولێر\n80-سروە جەوهەر / فەرمانبەر\n81-سەربەست یاسین / پۆلیس\n82-هۆگر ئیبراهیم موحەمەد / مامjۆستا\n83-دێدەوان یەعقوب / رۆژنامەنووس\n84- لوقمان حەسەن / چاودێری سیاسی\n85-رزگار جەلیل / مامۆستا\n86-مجروم عەبدولقادر / فەرمانبەر\n87-غەمبار ئەحمەد جەوهەر / پەرستار\n88-ئارام سەردار / مامۆستا\n89-یوسف عوسمان / فەرمانبەر\n90-ئارام كەریم / مامۆستا\n91-كاوە نادر / خانەنیشین\n92-زەیتۆ ئیسماعیل / فەرمانبەر\n93-مەریوان زەندی / فەرمانبەر\n94-هاوكار حەسەن / خانەنیشین\n95-نەجمەدین عەلی غەفور / ماۆستا\n96-نەژاد موحەمەد رەسول / چالاكوان\n97-فاتح مستەفا حەمەدئەمین/ چالاكوان\n98-موحەمەد سەلیم /مامۆستا\n99-مزەفەر هەمزە فەرەج / مامۆستا\n100-خەلات هیوا / فەرمانبەر\n101-كەمال حوسێن/ خانەنیشین\n102-سروشت هەلەبجەیی / پارێزەر\n103-هاوڕێ كرێكار/ پارێزەر\n104-سامان خدر خدر /فەرمانبەر\n105-سیروان ئەحمەد عەلی / فەرمانبەر\n106-شۆڕش ئەنوەر / مامۆستا و رۆژنامەنووس\n107-قەهرەمان قادر / زیندانی سیاسی\n108-محمد حمد قادر /جێ بە جێ كاری داد .\n109-یوسف مجید ،/ پێشمەرگەی دێرین و مامۆستا\n110-سەڵاح شێخ سدیق/ستۆكهۆلم_سوید\n111-نەژاد محمد /رێكخراوی پێشەنگی زانكۆو پەیمانگاكان\nهەر رێكخراوێك و چالاكانی مەدەنی و كەساتیەك پشتگیری دەكات ناوی خۆی بنوسێ و بڵاو بكاتەوە\nهەولێر، ڕێپێدان و مۆڵەتی هاتووچۆ ڕاگیرا\nفەرمانگە دادنووسییەكانی سلێمانی بایكۆتی دەوامیان ڕاگەیاند\nكەمپینی واژو بۆ گواستنەوەی مووچە بۆ سەر بەغدا ڕاگەیەنراوێكی بڵاوكردەوە\nسالار مەحمود: عیراق هەرگیز نایەوێت ڕاستەخۆ مووچەی فەرمانبەرانی هەرێم بدات\n“مووچەی فەرمانبەرانی هەرێم بە موزایەدە چارەسەر ناكرێت”\nسەركردایەتی یەكێتی كۆدەبێتەوەو چەند پرسێك تاوتوێ دەكات\n2020/11/24 - 1:13 PM\nیادگار حەسەن لە كۆمپانیای سەعید كاكی بە (خەڵك)ی ڕاگەیاند، نرخی دۆلار بۆ ئەمڕۆ سێ شەممە 24-11-2020، بەپێی بازاڕی گۆڕینەوەی دراوی بیانی لە شاری سلێمانی 100 دۆلاری ئەمریكایی بە 125 هەزار و دینار مامەڵەی پێوە كراوە.\nوتیشی”نرخی تمەنیش بۆ ئەمڕۆ 100 دۆلار بە 2 ملیۆن و 495 هەزار تمەن بووە”.\n2020/11/24 - 10:46 AM\nبەیانی ئەمڕۆ سێ شەممە هاوشێوەی ڕۆژانی پێشوو فەرمانبەرانی بەڕێوەبەرایەتی ئاوی سلێمانی مانگرتنیان لە دەوام راگەیاند و هاتنە بەردەم فەرمانگەکەیان گردبوونەوە.\nسەرچاوەیەك لە بەڕێوەبەرایەتی ئاوی سلێمانی بۆ (خەڵك) وتی: لەبایکۆتکردنی دەوام بەردەوامدەبین تا ئەوکاتەى موچەکانمان وەردەگرین، چونکە ماوەیەکی زۆر تێپەڕیوە و موچەمان وەرنەگرتووە.\nئەمە لەکاتێکدایە، فەرمانگە دادنوسییەکانیش بایکۆت تێیدا دەستیپێکردووە و ناچنەوە سەر کارەکانیان، چونکە موچەیان وەرنەگرتووە.\nمانگی 11 بەرەو كۆتایی دەچێت و تا ئێستا حكومەتی هەرێم موچەی مانگی 10ی دابەشنەكردووە و موچەی پێنج مانگی ئەمساڵیش پاشەكەوت كراوە.\nحكومەتی هەرێم و بەغدا رێككەوتن لەسەر ناردنی بڕی مانگانەی 320 ملیار دینار بۆ هەرێم، بەڵام تائێستا بەغدا بۆ مانگی 10 ئەو بڕەی نەناردووە.\nخەڵك-بەشی هەواڵ وەزارەتی خوێندنی باڵا و توێژینەوەی زانستی زەمالەی خوێندنی باڵا ماستەر/دكتۆرا لە وڵاتی هەنگاریا بۆ ساڵی خوێندنی (٢٠٢١-٢٠٢٢)...\nخەڵک – بەشی هەواڵ ژمارەیەک پەرلەمانتاری کوردستان داوا دەکەن بڕگی گفتوگۆکردن لەبارەى دواکەوتنی موچەی موچەخۆران لەکۆبوونەوەى سبەینێی پەرلەمانی کوردستاندا...


زیاتر لە دوو ساڵ پاش ڕووخانی خەلافەتەکەی دەوڵەتی ئیسلامی (داعش)، وا دەردەکەوێت ئەو گروپە تیرۆرستییە لە هەوڵی بنیاتنانەوەی سوپاکەیدابێت لە بیابانی ڕۆژهەڵاتی سوریا لە سەر دەستی ئەو کوڕ و هەرزەکارانەی کە زۆربەیان لە کامپی ئاوارەکان لە باکووری سوریاوە بە قاچاخ براون.\nئەم ئاشکراکردنەی کە لەسەر بنەمای هەواڵگری سەربازی ئەمەریکایە، بەشێکە لە راپۆرتێکی کە رۆژی سێشەممە لەلایەن ئۆفیسی پشکنەری گشتی بەرنامەو کارەکانی وەزارەتی بەرگری ئەمەریکا لەسەر ئۆپەراسیۆنەکانی ئەمەریکا و هاوپەیمانان لە سوریا و عێراق بڵاوکرایەوە.\nئەو ڕاپۆرتە بە تایبەتی هۆشداری ئەوەی داوە کە سەرەڕای زنجیرەیەک هێرشی هێزەکانی سوریای دیموکرات، داعش بە شێوەیەکی بەرچاو کاریگەری لە نێو کامپەکاندا هەیە و دەتوانێت خەڵکی ڕاکێشێتە نێو ڕێکخراوەکەی.\nڕاپۆرتەکەی کە لەسەر بنەمای ئاژانسی زانیارییەکانی وەزارەتی بەرگرییەوە نوسراوە دەڵێت " داعش بەقاچاخبردنی کوڕانی لەو کەمپانەوە کردووە بە ئەرکی سەرەکی تا لە چەند شوێنی بیابانی سوریا ڕاهێنانیان پێبکات."\nکاربەدەستانی لەشکری ئەمەریکا هۆشداری ئەوەشیان داوە کەمپی هۆل یەكێکە لە شوێنە سەرەکییەکانی جێی سەرنجی داعش بۆ ڕادیکاڵکردنی خەڵکەکەو ڕاکێشانیان بۆ ناو ڕێکخراوەکەیان.\nنێوەندی سەرکردایەتی ئەمەریکا، کە چاودێری هێزەکانی ئەمەریکا لە ڕۆژهەڵاتی ناوەڕاستدا دەکات، بە ئۆفیسی پشکنەری گشتی بەرنامەو کارەکانی وەزارەتی بەرگری گوتووە، لە پێناو پارەی زیاتر، پشتیوانە مێینەکانی داعش لە نێوان مانگەکانی 4 بۆ 6 لە کەمپی هۆل هەوڵە ڕادیکاڵەکانیان زیاتر کردووە، بە بەکارهێنانی تۆڕە کۆمەڵایەتییەکان بۆ بەئامانج کردنی منداڵان و هەرزەکاران.\nڕاپۆرتەکەی پشکنەری گشتی باس لەوە ناکات کە چەند منداڵ لەلایەن داعشەوە براون بۆ کەمپەکانی ڕاهێنان، بەڵام دەڵێت ئەم نیگەرانییە نوێ نییە.\nکاربەدەستانی لەشکری ئەمەریکا بە بەردەوامی هۆشدارییان داوە سەبارەت بەوەی کە ڕەنگە داعش سودمەندبێت لە دۆخی کەمپەکان لە کاتێکدا ئەو گروپە تیرۆرستییە هەوڵ دەدات خۆی ڕێکخباتەوەو تواناکانی دروست بکاتەوە.\nبەڕێوەبەری نێوەندی سەرکردایەتی ئەمەریکا ژەنەڕاڵ کێنێت فرانک مککانزی لە مانگی چوار بە یاسادانەرانی ڕاگەیاند بارودۆخی کەمپی هۆل و کەمپەکانی تر جێگای نیگەرانییەکی زۆرە.\nئەو گوتیشی " مەگەر ڕێگەیەک بدۆزینەوە بۆ دەرکردنی منداڵەکان لەو کەمپەدا، ڕێگەیەک بدۆزرێتەوە بۆ دووبارە تێکەڵکردنەوەیان بۆ ناو کۆمەڵگەو میانەڕەو کردنەوەیان، ئەگینا لە ماوەی دە ساڵی داهاتوودا گرفتێکی گەورەی سەربازیمان دەبێت."\nلە سەرەتای ئەمساڵدا بەرپرسانی ئەمەریکا بە مەرجێک کە ناویان ئاشکرا نەکرێت بە دەنگی ئەمەریکایان ڕاگەیاند ئەوان ترسی ئەوەیان هەیە داعش کامپە ئاوارەکانی وەکو کەمپی هۆل بکات بە بنکەی خۆی و لەوێوە ڕێکخراوە تیرۆرستییەکەی بەڕێوە ببات.\nکەمپی هۆل زیاتر لە 60 هەزار خەڵکی تێدا دەژین و زۆربەیان ژن و منداڵن، ئەو کەمپە بووە بە خاڵی سەرەکی گواستەنەوەی پارەو چەکیش بۆیان.\nکاربەدەستێکی ئەمەریکا پێشتر ڕایگەیاندبوو کە " داعش بە ڕێگای تۆڕە قاچاخەکانی لە پارێزگاکانی حەسەکە و دێرئەلزور خێزانەکانی داعشی لەو کەمپە دەرکردووە و لە ماوەی چند مانگی ڕابردوودا چەکیشی بردۆتە نێو کەمپەکەوە."\nبەڵام لە مانگی چواردا هەوڵەکانی داعش بۆ دەستگرتن بەسەر ئەوە کەمپەدا بەهۆیهەڵمەتێکی پێنج ڕۆژی هێزەکانی سوریای دیموکرات کەمتر بووەوە.\nلە ئێستادا کاربەدەستانی لەشکری ئەمەریکا دەڵێن سەرەڕای دەستگیکردنی 125 کەس لە دەستپێکی ئۆپراسیۆنەکە و دەستگیرکردنی تریش پاش ئەوە، داعش بوونێکی بەهێزی لە نێو کەمپەکەدا هەیە و کوشتنەکان بە فەرمانی داعش لە نێو کەمپەکەدا زیادیان کردووە.\nخەملاندنەکانی زانیاری ئەمەریکا کە لەگەڵ چەندین وڵاتی ئەندامی نەتەوە یەکگرتووەکان بەشکراوە نیگەرانییەکان لەمەڕ زیادبوونی چاکاکییەکانی داعش لە سوریا و عێراق دەهێنێتە گۆڕێ کە هێشتا نزیکەی 8 بۆ 10 هەزار چەکداری لە ناوچەکەدا هەیە.\nبە پێی ڕاپۆرتێکی ساڵی ڕابردووی نەتەوە یەکگرتووەکان داعش لە سوریا بۆ یاخیبوونێکی پتەو گەشەی سەندووە، ئەمەش بەهۆی بۆشاییەکانی ئاسیشی ناوخۆ، و ئەو هێزانە دەکەنە ئامانج کە ڕووبەرووی هەوڵەکانی ڕێکخراوە تیرۆرستییەکە دەبنەوە.\nڕاپۆرتەکە هۆشداری دەدات داعش بە چالاکانە لە سوریا کار دەکات بۆ " بونیاتنانەوەی تواناییەکانی شەڕی."\nبە پیی کاربەدەستانی زانیارییەکانی بەرگری ئەمەریکا، ئەو گروپە تیرۆرستییە سەرنجێکی زۆری لەسەر بیابانی ڕۆژهەڵاتی سوریایە کە ناوچە سەختەکەی وای کردووە خۆیان بشارنەوە لە هێزی ئاسمانی ئەمەریکا وهاوپەیمانان.\nکاربەدەستان دەڵێن داعش زۆر وریاش بووە کە هێرش نەکەنەسەر هێزەکانی ئەمەریکا و هاوپەیمانان لە ناوچەکە، لە بری ئەوە زنجیرەیەک هێرش ئەنجام بدەن لە دژی هەردوو کاروانەکانیحکومەتی سوریا و میلیشیاکانی سەر بە ئێران.\nجێف سێڵدن- دەنگی ئەمەریکا\nئۆپەراسیۆنی ئاسایشی کەمپی هۆل\nگێڕانەوەی عێراقییەکان لە کەمپی هۆل وەک هەنگاوێک بۆ کەمبوونەوەی گرفتەکانی کەمپەکە لێی دەڕواندرێت\nدەرکردنی کەسوکاری داعشە سوریاییەکان لە کەمپی هۆل بەردەوامە\nهێزەکانی سوریای دیموکرات: لە ماوەی مانگی ڕابردوودا هەشت کەس لە کەمپی هۆل کوژراون


تورکیا و ئەمریکا لەسەر پرسی سوریا دەستیان خستە ناو دەستی یەکتر\nئەردۆغان ترەمپی بانگهێشتی تورکیا کردووە\nڕۆژ بە ڕۆژ تورکیا لە بەدیهێنانی لە خواستەکانى خۆى لە سوریا نزیکدەبێتەوە، بەجۆرێک لەدواى کشانەوەى هێزەکانى ئەمریکا لەو وڵاتە، بەرپرسانی تورکیاش دەڵێن بەم زوانە بۆسەر رۆژهەڵاتی روباری فورات ئۆپراسیۆن دەکەن، وڵاتانی جیهانیش ئۆپراسیۆنەکە قبوڵدەکەن.\nمه‌ولود چاوشئۆغڵو وه‌زیری ده‌ره‌وه‌ی توركیا ڕایگەیاند، رێگە نادەن دوای کشانەوەی هێزەکانی ئەمریکا لە سوریا، بۆشایی ئەمنی دروست ببێت، لەگەڵ ئەمریکاش له‌سه‌ر ئاستی وه‌زیرانی ده‌ره‌وه و به‌رگری پرسی سوریا تاوتوێ دەکەن.\nهاوکات هۆگن گێدلی وتەبێژی کۆشکی سپی ڕایگەیاند ئەردۆغان ترەمپی بانگهێشتکردووە بۆ ئەوەی لە ساڵی 2019 دا سەردانی وڵاتەکەی بکات، ترەمپیش ئامادەیە لە داهاتوودا لەگەڵ ئەردۆغان کۆببێتەوە.\nبریاریشە لەم هەفتەیەدا شاندێکی سەربازیی ئەمریکا سەردانی تورکیا بکات، ئیبراهیم کاڵن وتەبێژی سەرۆکایەتی تورکیاش وتی، لەگەڵ شاندەکەدا باسی کشانەوەی هێزەکانی ئەمریکا و پڕکردنەوەی شوێنەکانیان دەکەین.\nبەوتەی ئیبراهیم کاڵن، پەیوەندییەکانى نێوان ئەمریکا و تورکیا تەنها بۆ بەرژەوەندیى سەربازى نییە، لەلایەکی دیکەشەوە وەزیرى دەرەوەى تورکیا رایگەیاند، ویلایەتە یەکگرتووەکانی ئەمەریکا دان بەوەدا دەنێت کە نەخشە ڕێگەی منبەج هەڵەبووە و لەگەڵ واشنتۆنیش رێککەوتوون لەسەر ئەوەی نەخشەڕێگەی منبج تەواوبکەن، تا ئەوکاتەی ئەمریکا لە سوریا دەکشێتەوە.\nمەولود چاوشئۆغڵۆ دەڵێت، بۆ هێرشکردنە سەر رۆژهەڵاتی روباری فورات چیدی ئەنقەرە ناتوانێت چاوەڕێ بکات و بەمنزیکانە ئۆپراسیۆنەکە دەستپێدەکەن.\nئەم وتانەی بەرپرسانی تورکیا لە کاتێکدایە، پێشتر ئەردۆغان رایگەیاندبووە، پەیوەندییەکی تەلەفونی لەگەڵ دۆناڵد ترەمپ ئەنجامداوە و ئەو پەیوەندییە تەلەفونییەش بووەتەهۆی ئەوەی کە بۆماوەیەکی کاتی ئۆپراسیۆنەکە دوابخەن.\nئەوەشی خستەڕوو، بە بەرپرسانی ئەمریکایان راگەیاندووە کە نابێت کشانەوەی هێزەکانیان لە سوریا لە خزمەت و بەرژەوەندیی پەیەدەدا دابێت و واشنتنیش لەو باوەڕەدایە کە پرسی منبج دواکەوتووە و دەبێت بە زووترین کات چارەسەر بکرێت.\nبەشێک لە میدیاکانیش هەواڵی ئەوەیان بڵاوکردەوە، کە وەزیری دەرەوەى ئەمریکا لە پەیوەندییەکی تەلەفۆنیدا داوای لە هەریەکە لە سەرۆک وەزیرانی عێراق و سەرۆک کۆمار کردووە، هێز ڕەوانەی سوریا بکەن، بەڵام عادل عەبدولمەهدی سەرۆک وەزیرانى عێراق ڕەتیکردەوە لەبارەی ناردنی هێز بۆ سوریا هیچ داواکارییەکیان پێگەیشتبێت.


پژاک زۆرى بۆ هەورامییەکان هێناوە | AvaToday\nبۆچى پژاک سۆرانى ئەختەر سەمەر ـى شەهید کرد\nماوەیەک لەمەوبەر هەواڵى کوشتنى لاوێکى گوندى ڕوارى هەورامان لە لایەن کۆمەڵێک چەکدارى پارتى ژیانەوەى کوردستان کە بە پژاک ناسراوە و باڵى ڕۆژهەڵاتى پارتى کرێکارانى کوردستانە، بڵاو بووەوە و لەمەوەش ئەو نیگەرانییانە ئاشکرا بوون کە خەڵکى ناوچەکە لەو چەکدارانەى پەکەکەى هەیە.\nتۆڕى میدیایی ئاڤاتودەى پەیوەندى بە خەڵکى ناوچەکەوە کرد و سەرەڕاى ئەوەى کە بە جۆرێک ترسیان لە گوتنى دۆخە نەخوازراوەکەیان هەبوو، بەڵام چەندین کەسیان تایبەت لێدوانیان دا.\nپایوێکى بەساڵاچووى گوندى ڕوار باسى لەوە کرد کە "ئێمە چەندین ساڵ بوو لە گوندەکەمان نەمابووین و زۆرێک لە خەڵکەکەمان ڕوویان کردبووە شار، بەڵام بە دروستکردنى بەنداوى داریان و بووژانەوەى باخ و ناوچەکەمان زۆرێکمان گەڕاینەوە گوند و لەبەر گەرماى هاوینانیش دە تا دوانزە بنەماڵەمان هەمیشە ڕوو دەکەینە هەوارى ژۆنى و خەریکى ئاژەڵدارى دەبین لەوێ".\nهەر ئەم پیاوە باسى لەوە کرد کە ئەوان دەیان ساڵ لەو هەوارە بوونە کێشەیان نەبووە بەڵام ئێستا "کۆمەڵێک چەکدارى پژاکى پەکەکە هاتوونەتە هەوارەکەمانەوە و وەک چەتە کار دەکەن و یەک هیواى کوردانەیان پێوە دیار نییە و تەنیا خەریکى ڕێگرین لە خەڵکى ناوچەکە و زۆریان بۆ هێناوین".\nلاوێکی خەڵکى گوندى ڕواریش کارەساتى کوشتنى سۆرانى ئەختەر سەمەرى بۆ ئاڤاتودەى گێڕایەوە و گوتى: "ئەم کوڕە دوو شەو بەر لە کوشتنى، لە لایەن دوو هاوڕێیەوە کە لە هەوارى ژۆنین و خەریکى ئاژەڵدارین، تەلەفۆنى بۆ دەکرێت و داواى پاتری لێ دەکەن تا بۆیان بەرێت. ئەویش لە مەریوانەوە لەگەڵ مامى بەڕێ دەکەوێت و دەڕوات بۆ لایان، هەرچەندە ناوچەکە سەختە بۆ لێخوڕینى ئۆتۆمبێل بەڵام دەگەنە سەرەوە و چەکدارەکان مامى بەڕێ دەکەنەوە خوارەوە و دواتر کە مامى گوێى لە دەنگى تفەنگ و تەقە دەبێت، دەگەڕێتەوە دەبینێت دەست و قاچ و ددانى سۆران شکێنراوە و شەش گوللەشى پێوە نراوە و کوژراوە، ئەوە دەبێت دەگەڕێنرێتەوە بۆ شار و ئیتلاعاتیش ئەو دوو کوڕەى کە تەلەفۆنیان بۆ کردووە دەستبەسەر دەکرێن و ئێستا چەندین ڕۆژە بێ سەروشوێنن".\nهەندێک لە خەڵکى ئاواییەکە باس لەوە دەکەن کە سۆران کوڕێکى بێوەى بووە و خەریکى کاسپى بووە و هیچ دوژمنایەتییەکى لەگەڵ کەس نەبووە، هەندێکى تریشیان دەڵێن کە پژاک داواى پارەیان لێ کردووە و ئەویش ئامادە نەبووە پارەیان پێ بدات و وایان لێ کردووە.\nبە قسەى یەکێک لە دانیشتوانى هەوارەکانى ژوونى، "پژاکەکانى پەکەکە لە چەندین شوێنى هەوارەکەمان بۆسە دادەنێنەوە و لەوێ دەمێننەوە و گیر بە خەڵک و گەشتیار و شاخەوانان دەدەن و کەلوپەل و پارە و خواردنیان لێ دەستێنن، ئێستا کەس ناوێرێت بەوێدا بڕوات و بە خەڵکى دەڵێن ئەمە خاکى هەموومانە و ئێمە لە هەر شوێنێک بین بۆمان جیاوازى نییە و کەس بۆى نییە بڵێ ئەمە هەوارى ئێمەیە و لە هەرکوێیەک مەیلمان بێت حوکم دەکەین و هەر شتێکیش پێمان خۆش بێت ئەنجامى دەدەین.\nیەکێک لە ئەندامانى حیزبە ڕۆژهەڵاتییەکان باسى لەوە کرد کە "بە نەبوونى پێشمەرگەى حیزبەکانمان، چەکدارەکانى پەکەکە کە بە ناوى پژاکەوە لەوێن، دڵەڕاوکێیەکى گەورەیان دروست کردووە بۆ خەڵکى ناوچەکانى هەورامان و دەیانترسێنن و دەیانکوژن و سووکایەتییان پێ دەکەن، بۆیە ئەگەر فریاى ئەو ناوچەیە نەکەوین لەدەستمان دەچێت و مێشکى لاوەکانیش دەشۆنەوە کە ئەمە مەترسییەکى گەورەیە"، خەڵکەکەش ددان بەم ڕاستییەدا دەنێن و بەشێک لە تەراتێنى چەکدارە ڕێگرەکانى پژاک بۆ نەبوونى پێشمەرگەى حیزبە کوردییەکان دەگەڕێننەوە کە خۆیان لە نێو کەمپەکاندا پەراوێز خستووە.\nهەوارى ژۆنى سەر بە بەشى ژاوەرۆى هەورامانە کە وەک هەوارى ڕوارییەکان و چەند گوندێکى دییکە سەیر دەکرێت.\nچەند وێنەیەکى هەوارى ژۆنى و گوندى ڕوار


◄ Résultat: Found 234, page 1 of 24 Items per page: 🗐 1 🗐 5 🗐 10 🗐 25 🗐 50 🗐 100\n👪 Balak Clan - la tribu - la secte\n📅 Ajouté le Jun 5 2014 9:25PM\n👁 Cet article a été lu fois 14,096\nBalak, or Kurdish باڵەک, is a Kurdish Tribe living [ Plus... 👁] ✖ ✖ ✖ 0 0 ✔ 62% ✍ H.B. 5-6-2014 21:25:16\n👪 Heyderî yan jî Heyderan Clan - la tribu - la secte\n📅 Ajouté le Jun 15 2017 2:55AM\n👁 Cet article a été lu fois 1,293\nHeyderî yan jî Heyderan navê êleke Kurdên ku li Se [ Plus... 👁] ✖ ✖ ✖ 0 0 ✖ 54% ✍ M.B. 15-6-2017 2:55:28\n👪 Jaff clans Clan - la tribu - la secte\n📅 Ajouté le Jan 6 2018 2:44PM\n👁 Cet article a été lu fois 2,264\nThe Jaff clans in Iran are : Salas: Bawe Jani, Qob [ Plus... 👁] ✖ ✖ 6 0 ✔ 99% ✍ M.B. 6-1-2018 14:44:49\n👪 Sadakiyans Clan - la tribu - la secte\n📅 Ajouté le Sep 23 2020 10:36AM\n👁 Cet article a été lu fois 3\nSadakiyans or Sadakiya, Sadaqiya (صدقیه, ca. 770–8 [ Plus... 👁] ✖ ✖ ✖ 0 2 ✔ 76% ✍ J.O.E. 23-9-2020 10:36:55\n👪 ئاغاوەیسی Clan - la tribu - la secte\n📅 Ajouté le Mar 26 2019 8:49PM\nهۆزو تیرەو لقەکانی کورد بریتین لە نزیکەی (500) بەش [ Plus... 👁] ✖ ✖ 0 3 ✔ 99% ✍ Z.S. 26-3-2019 20:49:01\n👪 ئاغە سوورە (ئاخە سوورێ) Clan - la tribu - la secte\n📅 Ajouté le Jul 6 2020 10:48PM\n👁 Cet article a été lu fois 34\nئەم تیرەیە سەر بە هۆزی مەندەمین، بە گشتی بە کشتوکا [ Plus... 👁] ✖ ✖ ✖ 0 0 ✔ 60% ✍ J.O.E. 6-7-2020 22:48:53\n👪 ئاکۆ Clan - la tribu - la secte\n📅 Ajouté le Jan 19 2009 11:31PM\n👁 Cet article a été lu fois 4,369\nهۆزێکی کوردە لە باشووری کوردستان کە لەناوچە شاخاوی [ Plus... 👁] ✖ ✖ ✖ 0 0 ✖ 52% ✍ H.B. 19-1-2009 23:31:15\n👪 أردلانيون Clan - la tribu - la secte\n📅 Ajouté le Jul 25 2020 12:55AM\n👁 Cet article a été lu fois 140\nالأردلانيون كانوا أصحاب الإمارة الكردية التي عرفت [ Plus... 👁] ✖ ✖ ✖ 0 1 ✔ 86% ✍ J.O.E. 25-7-2020 0:55:15\n👪 ئوچ قەرداش Clan - la tribu - la secte\n📅 Ajouté le Jan 5 2013 8:45PM\n... [ Plus... 👁] ✖ ✖ ✖ 0 0 ✖ 52% ✍ H.B. 5-1-2013 20:45:16\n👪 ئورمزار Clan - la tribu - la secte\n📅 Ajouté le Mar 26 2019 8:37PM\n👁 Cet article a été lu fois 1,218\nهۆزو تیرەو لقەکانی کورد بریتین لە نزیکەی (500) بەش [ Plus... 👁] ✖ ✖ ✖ 0 1 ✔ 94% ✍ Z.S. 26-3-2019 20:37:32


هەر قوتابیەك مەشقی هاوینە نەكات بڕوانامەی پێنادرێت | دەزگاى زارى کرمانجى\nهەر قوتابیەك مەشقی هاوینە نەكات بڕوانامەی پێنادرێت\nمامۆستا پاكستان محەمەد ئەمین یوسف راگری پەیمانگەی تەكنیكی سۆران لە دیمانەیەكدا بۆزاری كرمانجی كە رۆژی دووشەممە بڵاودەبێتەوە قسە لەسەر پلانی پەیمانگەكەیان دەكات بۆ ساڵی نوێی خوێندن و تیشك دەخاتە سەر چەند بابەتێكی پەیوەست بەخوێندنی پەیمانگەی تەكنیكی سۆران، هەروەها دەربارەی ئەو قوتابییانەی كەوا ئێستا لەمەشقی هاوینەدان دەڵێت:" وەك پەیمانگەی تەكنیكی سۆران لە ئێستادا نزیكەی (350) قوتابیمان لە مەشقی هاوینەدان و بەسەر دامودەزگا میری و كۆمپانیایەكاندا دابەشبوونە، جگە لە قوتابییانی پەیمانگایەكەمان تەواوی ئەو قوتابییانەی كە دانیشتووی سۆران نن لە پەیمانگە و كۆلێژەكانی سەر بە زانكۆی پۆلیتەكنیك دەخوێنن، لەلایەن ستافی پەیمانگایەكەمانەوە سەرپەرشتی دەكرێن.\nراگری پەیمانگەی تەكنیكی سۆران دەربارەی ئەو پرسیارەی ئەگەر قوتابی پابەندی مەشقی هاوینە نەبوو سزای هەیە لەرووی كەوتن و نمرەوە؟\nمامۆستا پاكستان دەڵێت:" بێگومان تەواوكردنی ئەركی مەشقی هاوینە یەكێكە لە ئەركە فەرمییەكانی پرۆسەی خوێندن، هەرقوتابییەك ئەو ئەركە بەجێ نەگەیەنێت بە كەوتوو هەژمار دەكرێت و پێویستیشە ساڵی داهاتوو یان لە كاتێكی تر دوو مانگی تەواو دەوامی خۆی بكات ئەگەرنا بڕوانامەی دەرچوونی پێنادرێت.\nبارینی تەرزە زیان بە بەدووای خۆیدا دێنێت\nگوندەکانی دەشتی هەریر بەدەرمانی دژە ڤایرۆس دەرشێندرێن\nشارەوانی سۆران هەڵمەتی پڕكردنەوەی قۆرت و تاسەكانی شەقامەكانی سەنتەری قەزای سۆرانی دەستپێكرد\nسەرچاوەیەك قسەكانی ئاڵا تاڵەبانی لە بارەی مووچە بەدرۆ دەخاتەوە\nزانكۆيه‌كى كوردستان توێژينه‌وه‌ى زانستى دەربارەی ڤایرۆسی كۆرۆنا ئه‌نجام ده‌دات


هێڵی کارەبای نێوان خانەقین و کەلار كرایه ئامانج و تۆڕه‌كه له‌كاركه‌وت\nجارێكی دیكه تاوه‌ره‌كانی هه‌ردو هێڵی تۆڕی كاره‌بای عێراقی له نێوان خانه‌قین – كه‌لار له سنوری پارێزگای دیاله كرایه ئامانج و تۆڕه‌كه له‌كاركه‌وت.\nئاوێنه: له به‌یاننامه‌یه‌كدا وه‌زاره‌تی كاره‌بای عێراق رایگه‌یاند، "له‌كاتێكدا ئێمه له‌پێناو جێبه‌جێكردنی پلانه‌كه‌مان بۆ خزمه‌تكردنی هاوڵاتییان به‌باشترین شێوه به‌رده‌وامین، به‌ڵام به‌هۆی كاری تێكده‌رانه‌ی ئه‌وانه‌ی تاوه‌ره‌كانی كاره‌با ده‌كه‌نه ئامانج، ئەمڕۆ شەممە تاوه‌ره‌كانی هه‌ردو هێڵی تۆڕی كاره‌بای عێراقی له نێوان خانه‌قین – كه‌لار له سنوری پارێزگای دیاله كرایه ئامانج و تۆڕه‌كه له‌كاركه‌وت.\nوەزارەتی کارەبای عێراق هێرشەکەی بە "كرده‌وه‌یه‌كی تیرۆرستی" لەقەڵەمداوە و تێیدا رونیکردۆتەوە هه‌ردو هێڵی كاره‌بای خانه‌قین – كه‌لار به ته‌قاندنه‌وه‌ی تاوه‌ره‌كان له‌ڕێگه‌ی بۆمبی چێندراوه‌وه كرانه ئامانج و به‌و هۆیه‌وه یه‌كێك له تاوه‌ره‌كان كه‌وته خواره‌وه و تۆڕه‌كه به‌ته‌واوی له‌كار كه‌وت.\nئه‌مه له‌كاتێكدایه، له چه‌ند هه‌فته‌ی رابردوشدا چه‌ندین جار تاوه‌ره‌كانی تۆڕی كاره‌بای عێراقی له ناوچه جیاوازه‌كان كرانه ئامانج و به‌هۆیه‌وه ده‌یان تاوه‌ری كاره‌با كه‌وتنه خواره‌وه، هه‌رچه‌نده‌ش به فه‌رمانی فه‌رمانده‌ی گشتی هێزه چه‌كداره‌كانی عێراق وه‌زاره‌تی به‌رگری ژماره‌ی پاسه‌وانه‌كانی تاوه‌ره‌كانی كاره‌بای زیاد كرد، به‌ڵام تا ئێستا نه‌توانراوه كۆنترۆڵی ئه‌و هێرشانه بكرێت.


مامۆستایانی پێشه‌نگ: یه‌كێتی مامۆستایانی كوردستان له‌نێوان دوێنێ و ئه‌مڕۆدا : محمد سید نجم الدین نوری\nیه‌كێتی مامۆستایانی كوردستان له‌نێوان دوێنێ و ئه‌مڕۆدا : محمد سید نجم الدین نوری\nیه‌كێتی مامۆستایانی كوردستان له‌نێوان دوێنێ و ئه‌مڕۆدا\nمێژووی یه‌كێتی مامۆستایانی كوردستان زیاتر له په‌نجا ساڵی تێپه‌ڕاندوه و تائێستاش ئه‌م رێكخراوه زۆرترین گله‌یی و گازنده‌ی له‌سه‌ره له‌لایه‌ن مامۆستایان و رۆشنبیرانه‌وه، ئه‌مه‌ش پێویستی به شیكاری واقعی و بێلایه‌نانه‌یه تا بزانین بۆ له‌م هه‌رێمه‌دا نه‌یتوانیوه پێگه‌ی خۆی به‌ته‌واوی بسه‌لمێنیت.\nلێره‌دا پێویسته كه‌مێك بگه‌ڕێینه‌وه دواوه تابزانین ره‌گ و ریشاڵ و میتۆدی یه‌كێتی مامۆستایانی كوردستان چۆن داڕێژراوه، دیاره ساڵی 1962 كاتێك شۆڕشی ئه‌یلول له‌ژێر سه‌ركردایه‌تی مسته‌فا بارزانیدا هه‌ڵگیرسا و ئه‌و كات ژماره‌یه‌ك مامۆستا و رۆشنبیر هاتنه نێو ئه‌م شۆڕشه‌وه و پاش ئه‌وه‌ی سه‌ندیكای مامۆستایانی عێراقی ئه‌و كات هه‌ندێك بڕیاری له‌دژی مامۆستایانی نێو شۆڕش ده‌ركرد ئیتر بڕیاری دامه‌زراندنی ئه‌م رێكخراوه دراو هه‌رله‌هه‌مان ساڵیشدا و له‌شاخ یه‌كه‌م كۆنگره‌ی خۆی گرێدا كه هه‌ندێك له‌دامه‌زرێنه‌رانی تائێسته‌ش له‌ژیاندا ماون، له‌یه‌كه‌م كۆنگره‌ی ئه‌م رێكخراوه وه نه‌فه‌سی حیزب گه‌رایی و پاوانخوازی و كوتله‌كاری باڵی كێشا به‌سه‌ر رێكخراوه‌كه‌دا كاتێك كه ئه‌ندامان و به‌شداربووانی كۆنگره‌ی یه‌كه‌م كه‌بناغه‌ی یه‌كێتیه‌كه‌یه پیاوه‌بالاَو ده‌سه‌ڵاتداره‌كانی حیزب و ته‌نانه‌ت هه‌ندێك كه‌سی دوور له پرۆسه‌ی په‌روه‌رده به‌شداریان تێدا كرد كه به‌ته‌واوی ئه‌جێندای پارتگه‌رایی میتۆدی كاری ریكخراوه‌كه بووه، واته ئه‌وه‌نده‌ی ئه‌م رێكخراوه كاری بۆ پاڵپشتی ده‌سته‌و تاقمێك ده‌كرد ئه‌وه‌نده به‌رگری له‌ماف و سه‌روه‌ری مامۆستایانی كوردستان نه‌كردوه، دواتریش له‌قۆناغه‌كانی تری شۆڕش نه‌یتوانیوه خۆی له ململانێی نێو هێزه‌جیاوازه‌كان بپارێزێت تا كاتی راپه‌ڕین كه پرۆسه‌ی په‌روه‌رده به‌دۆخێكی ناله‌باردا تێپه‌ڕی و مامۆستایانی كوردستان به‌دروشمی (سه‌ری به‌رزمان بۆ موچه دانانه‌وێین) درێژه‌یان به كاری په‌روه‌رده‌یی خۆیانیاندا و نه‌یانهێشت رۆڵه‌كانی ئه‌م نه‌ته‌وه‌یه له‌خوێندن بێبه‌ش بن، له‌و كاته‌شدا ئه‌م یه‌كێتیه دیسان به‌پاشكۆیه‌تی مایه‌وه و له‌جیاتی ئه‌وه‌ی له‌مشوری دابینكردنی سه‌رچاوه‌ی داهات و بژێوی بێت بۆ مامۆستایان به‌ڵام له‌وساته وه‌خته دژواره‌دا خه‌ریكی پۆست و ئیمتیازاتی حیزبی و په‌یداكردنی سامان بون له‌قووتی میلله‌ت، ئه‌م بابه‌ته زۆربه‌ی مامۆستایانی ئه‌و كات زۆربه‌چاكی دركیان پێكردبوو كه چۆن جیاوازی هه‌بوو له گوزه‌رانی كادێرانی یه‌كێتیه‌كه و مامۆستایانی دڵسۆزو به‌ئه‌مه‌ك، كه‌ئه‌مه‌ش وای كرد مامۆستایان له‌پێناو گوزه‌رانی خۆیان و منداڵه‌كانیان په‌نا بۆ فرۆشتنی كه‌لوپه‌ل به‌رن یان بچنه نێو ریزی حیزبێك و بژێویان به‌جۆرێك له‌جۆره‌كان په‌یدابكه‌ن.\nدواتریش له‌شه‌ڕی نه‌گریسی ناوخۆ كه مێژوویه‌كی دوور نیه و هه‌موان ده‌زانین كه چۆن ئه‌م یه‌كێتیه هه‌رزوو دابه‌ش بوو وه‌نه‌یواتی خۆی بگرێت و كاربكاته سه‌ر راگرتنی شه‌ڕ و مامۆستایانێكی زۆریان له كوردستان ره‌نجاند و بێهه‌ڵوێست و بێده‌نگ مایه‌وه.\nبۆیه كاتێك باس له‌م رێكخراوه‌ده‌كرێت پێویسته ره‌هه‌نده مێژوویه‌كه‌یه‌مان له‌بیرنه‌جێت و بزانین نه‌خۆشی و خه‌له‌لی ئه‌م رێكخراوه له‌كوێدایه تا ئاڕاسته‌ی چاره‌سه‌ره‌كه‌ی وه‌ربگرین.\nله‌ئێستا رێكخراوی یه‌كێتی مامۆستایانی كوردستان له‌هه‌موو كاتێك فره‌ره‌نگی و هه‌مه‌جۆری زیاتری تێدا به‌دی ده‌كرێت، ئه‌دی بۆ هه‌روا لاواز و بێده‌سه‌ڵات ده‌بینرێت؟بۆ نه‌یتوانیوه قوتاربێت له‌و میتۆد وجۆری كاركردنه‌ی رابردوی؟ له‌كاتێكدا ئه‌مڕۆ ئۆپۆزسیۆنێكی تاڕادده‌یه‌ك به‌هێز له‌كوردستاندا هه‌یه و هه‌رئه‌و ئۆپۆزسیۆنه‌ش ته‌نها له‌م یه‌كێتیه‌دا به‌شداره له‌كاتێدا له‌هیچ دامه‌زراوه‌یه‌ك و ده‌زگایه‌كی دیكه‌ی حكومه‌ت به‌شدارنین، بۆ نه‌یانتوانیوه به‌پێی پێویست و داخوازی مامۆستایان گۆڕانكاری جددی بكه‌ن؟ داكۆكیكارێكی راسته‌قینه‌ی مافی مامۆستایان بن له‌هه‌موو روه‌یه‌كه‌وه، ئایا توانراوه تائێستا ئه‌م رێكخراوه‌ی مامۆستایان به‌ڕێوه‌به‌ری قوتابخانه‌یه‌ك یان به‌ڕێوه‌به‌ری په‌روه‌رده‌یه‌ك ناچار به وازهێنان بكات له‌پێناو پاراستنی كه‌رامه‌تی مامۆستایان و قوتابیان و خوێندكاران و پرۆسه‌ی په‌روه‌رده و گێڕانه‌وه‌ی مافی زه‌وتكراوی مامۆستایان وه‌ك ئه‌وه‌ی سه‌ندیكای پزیشكانی كوردستان كردیان بۆ به‌رگریكردن له پزیشكێك كاتێك سوكایه‌تی پێكرا و كه‌له‌ئه‌نجامدا و پاش پێداگریه‌كی زۆری پزیشكان و سه‌ندیكاكه‌یان بكه‌ره‌كه‌ی ناچار به وازهێنان كرا كه به‌رپرسی یه‌كه‌ی كارگێڕی ناوچه‌كه‌بوو، یاخود وه‌ك ئه‌وه‌ی كه‌ئه‌ندامان كردیان بۆ به‌ده‌ستهێنانی مافه‌كانیان.\nبۆ مه‌گه‌ر له‌قوتابخانه‌و په‌روه‌رده‌كاندا سوكایه‌تی و بێڕێزی به‌رامبه‌ر مامۆستایان نه‌كراوه و ناكرێت؟ ئه‌ی بۆ ئه‌م رێكخراوه به‌ده‌نگ نایه‌ت ته‌نانه‌ت له‌مافێكی سه‌ره‌تایی وه‌ك موچه ناتوانێت كارێك بكات تا جیتر موجه‌ی مامۆستایان دوانه‌كه‌وێت.\nكه‌واته لێره‌دا پێویسته هه‌موولایه‌ك هه‌ڵوێسته‌یه‌ك بكه‌ین و بزانین كێشه‌ی ئه‌م رێكخراوه له‌میتۆد و ره‌گی كاركردنیایه‌تی و نایه‌وێت ئه‌و نه‌ریته كۆنه‌ی له‌سه‌ری گه‌وره‌بووه وازی لێبهێنێت و به‌ره‌و سه‌ربه‌خۆبوون و خزمه‌ت به مامۆستایان هه‌نگاو بنێت، تاواز له‌و جۆره كاركردنه‌ش نه‌هێنرێت ناوانرێت هیچ بكرێت بۆ مامۆستایان له‌ڕێگه‌ی ئه‌م یه‌كێتیه‌وه.\nبه‌ڕاستی لێره‌شه‌وه لیسته‌به‌شداربووه‌كانی تری مامۆستایان له‌به‌ر مه‌ترسی گه‌وره‌ی لێسه‌ندنه‌وه‌ی متمانه‌ی مامۆستایاندا ده‌بینین له هه‌ڵبژاردنه‌كانی داهاتوودا وێڕای ئه‌وه‌ی هه‌ندێك كاریان كردووه به‌ڵام ده‌یانتوانی زۆر له‌وه زیاتر بكه‌ن و ئه‌وانیش له‌جیاتی بیركردنه‌وه له ده‌ستكه‌وت و ململانێی حیزبی و پشكی خۆیان پێویسته له‌خه‌می چاره‌سه‌ركردنی گرفتی مامۆستایاندابن.\nله‌وڵاتان ئه‌م جۆره رێكخراوانه به واتای وشه له‌خزمه‌تی مامۆستایاندان و پارێزه‌رێكی راسته‌قینه و سه‌رسه‌ختی مامۆستایانن له‌هه‌ر كێشه‌یه‌ك كه‌بۆیان دێته پێشه‌وه.\nبۆیه پێویسته زۆرترین و گه‌روه‌ترین هه‌وڵ له گۆڕینی میتۆد و جۆری كار وبیركردنه‌وه‌ی رێكخراوه‌كاندا بێت به‌تایبه‌ت یه‌كێتی مامۆستایان به ده‌رهێنانیان له‌گیرفان و عه‌قڵیه‌تی حیزبه‌كان و ده‌سڵاتداره‌كان به‌ره‌و سه‌ربه‌خۆبوون و خزمه‌تكردنی ته‌واوه‌تی به مامۆستایان به‌بێ جیاوازی.\nمحمد سید نجم الدین نوری /به‌رپرسی راگه‌یاندنی ئه‌نجومه‌نی مامۆستایانی پێشه‌نگ\nمرسلة بواسطة mamostaiani peshang في 11:20:00 ص


- 4/17/2019 1:56:00 PM 961 جار خوێندراوەتەوە\nد. بەرھەم ساڵح، سەرۆک کۆماری عێراق ئەمڕۆ چوارشەممە لە کۆشکی سەلام لە بەغدا لەگەڵ ژمارەیەک سەرۆکی ھۆزەکانی عێراق، کە پێکھاتبون لە ھەریەک لە شێخ مەعەد سەمەرمەد و محەمەد رەبیعە ئیمارە و شێخ سەباح حەنەش و سەید جەعفەر حوسەینی کۆبوەوە.\nبەپێی راگەیەندراوی نوسینگەی سەرۆکایەتی کۆماری عێراق، لە دیدارەکەدا سەرۆک بەرھەم ساڵح، خۆشحاڵی خۆی بەدیداری سەرۆک ھۆزەکان دەربڕی و دوپاتی گرنگی رۆڵەی ھۆزەکانی عێراقی لە بەھێزکردنی یەکڕیزی نیشتمانی و کۆمەڵایەتیدا بەرز نرخاند، ھاوکات قوربانیدانی رۆڵەی ھۆزەکانی بە گرنگ وەسفکرد کە پێشکەشیان کردوە لە جەنگی دژ بە تیرۆریستانی داعشدا .\nسەرۆک کۆمار داوای لە سەرۆکی ھۆزەکان کرد بەشدارییەکی کارا بکەن لە پشتیوانی و ھاوکاری حکومەت تاوکو کارەکانی خۆی جێبەجێ بکات بە تایبەت لە بەرنگاربونەوەی گەندەڵی و چەسپاندنی دادپەروەری و دابینکردنی خزمەتگوزارییەکان.\nلەلای خۆیانەوە، شاندی میوان باسیان لە رۆڵی ھۆزەکانیان کرد لە دژایەتیکردنی تیرۆر و سەرخستنی ئاشتەوایی کۆمەڵایەتی، ھەروەھا رۆڵی سەرۆک کۆماریان لە بەھێزکردنی یەکڕیزی نیشتمانیدا بەرز نرخاند.


نوجێفى: مه‌رعيد هويچ له ريڕه‌وه‌گه ئاڵشت ناكا - شـه‌فـه‌ق نيـوز\nهــــه‌واڵ عــیراق نوجێفى مه‌رعيد\nشه‌فه‌ق نيوز/ ئه‌سيل نوجێفى پاريزگار وه‌رين نه‌ينه‌وا، باوه‌ڕێ ئه‌وه‌سه هه‌ڵوژانن مه‌نسور مه‌رعيد وه پاريزگار تازه هويچ له‌و ريڕه‌وه ئاڵشت ناكا ك نه‌وفه‌ل عاكوب پاريزگار وه‌رجه خوه‌ى په‌يڕه‌وێ كردياد.\nنوجێفى ئه‌را شه‌فه‌ق نيوز وت: باوه‌ڕ ناكه‌م ئاڵشتكارييگ له ڕيڕه‌وه‌گه‌ى نه‌وفه‌ل عاكوب بايده ئه‌نجام، چوينكه ئه‌و لايه‌نه ك ئمڕوو پشتگيرى مه‌نسور مه‌رعيد كرد هه‌مان ئه‌و لايه‌نه‌سه ك زويتر پشتگيرى عاكوبيش كرد.\nنوجێفى هه‌ميش وت: دوياخريش له‌ڕوێ هه‌يمه‌نه‌ته‌و هه‌ر هه‌مان هه‌يمه‌نه‌ته‌و ئه‌وه‌گ پشتگيرى عاكوب كرد ئيسه‌ش پشتگير مه‌رعيد كرد و دوياخريش هويچ چشتيگ له ئداره‌ى پاريزگاگه ئاڵشت نادێ و هه‌ر جوور خوه‌ى مينێد.\nرافده‌ين وه‌جبه‌ى تازه‌يگ له سلفه دابه‌ش كرد\n57 پرووژه‌ى وسياێ له پاريزگايگ عراقى ته‌واو ئه‌كريه‌ێد\nعراق له‌وه‌ر ئه‌نجامداين سه‌رشمارى گشتى مه‌ردمى په‌نا وه مسر به‌ێد\nپاريزگار كه‌ركوك وه وه‌كاله‌ت پۆليس ناوچه‌يى تومه‌تبار ئه‌كا


https://1baiser.com تیرۆری میانڕەوی، یەكگرتوو وەك نموونە |\nHome بیروڕا تیرۆری میانڕەوی، یەكگرتوو وەك نموونە\non: كانونی دووه‌م 18, 2017 In: بیروڕاNo Comments\nیەكێك لەو دیاردە ترسناكانەی كە ڕووی لە كۆمەڵگای كوردی كردووە هەڕەشەی تیرۆرە بۆ سەر ئەو كەسایەتی و لایەن و ڕێكخراوە مەدەنییانەی كە خاوەنی هیچ هێزێكی چەكدار نین بۆ پاراستنیان و لەم ڕووەوە پشت بە حكوومەت و هێزەكانی ناوخۆ دەبەستن بۆ پاراستیان، بەڵام وەك پێویست پارێزراو نەبوون و ناوبەناو تووشی هەڕەشە و كوشتن و بارەگا سووتان و تیرۆر دەبنەوە، ئەگەر وەك پارتی سیاسی مەدەنی و بێ چەك، یەكگرتووی ئیسلامی كوردستان وەربگرین، سەرەڕای ئەوەی ئەم پارتە هەر لە سەرەتای دامەزراندنییەوە لە ساڵی 1994 وەك پارتێكی سیاسیی مەدەنی بێ چەك خۆی ڕاگەیاندووە و مۆڵەتی فەرمی لە حكوومەتی هەرێمی كوردستان وەرگرتووە و وەك پارتێكی مەدەنی ئیسلامی میانڕە كاری كردووە، سەرەڕای ئەوەی كە بە درێژایی 23 ساڵی ڕابردوو پابەند بووە بە شێوازی مەدەنی و میانڕەوی لە كاری سیاسیدا، بەڵام لە هەمان كاتدا بێبەش نەبووە لە تیرۆر و تۆقاندن و بارەگا سووتاندن و بێبەشكردنی ئەندامانی لە دامەزراندن و وەرگرتنی پۆستی باڵا و لە كایەی حكوومەتداری و بواری كارگێڕیدا.\nیەكگرتووی ئیسلامی بەو ڕێبازە میانڕەوەی كە هەڵی گرتبوو یەكەمجار لە لایەن ئیسلامییە توندڕەو مەزهەب سەلەفییەكان دژایەتیكراو بە زۆر تۆمەتی بێهەڵوێستی و لاواز و سەركز و بێ ئیرادە و زۆرجار تەكفیریش دەكرا و لە دوای تەكفیریش، فەتوای تیرۆری بە دژدا كرا و لە دوای 6 مانگ لە دامەزراندنی، یەكەم تیرۆر لە لایەن كۆمەڵی جیهادی ئیسلامی لە هەولێر لە دژی ئەنجام درا و لە 6/10/1994دا كە تێدا مامۆستا فوئاد چەلەبی ئەندامی مەكتەبی سیاسییان تیرۆر كرد، لە دوای ئەوەش درێژەیان بە هەڕەشە و تۆمەتەكانیان دا و بەردەوام لە لایەن گرووپەكانی تری وەك (جند الاسلام و انصار الاسلام) و توندڕەوەكانی ترەوە ئەندامانیان خراونەتە ژێر ئەشكەنجە و دەركردن و هەڕەشەكردن، سەرەڕای ئەوەی كە یەكگرتوو لە لایەن ئەو هێزانەوە بەو شێوەیە لەژێر هەڕەشەدا بووە، لە لایەكی تریشەوە لە لایەن پارتە دەسەڵاتدارەكانەوە فشاری لەسەر درووست كراوە و بەتایبەتییش لەژێر ناوچەی قەڵەمڕەوی پارتی دیموكراتدا، بێبەش كراون لە هەموو مافێكی سەرەتایی هاووڵاتیبوون وەك دامەزراندن و بەدەستەوەگرتنی بەرپرسیارێتی لە پۆستەكانی حكوومەتدا، سەرەڕای ئەوەی كە بەشێك لە ڕۆشنبیران و پارتە سیاسییەكان یەكگرتوو بەوە تاوانبار دەكەن كە پشتیوانی لە سیاسەتەكانی پارتی دەكات و نزیكە لە هەڵوێستەكانیان، بەڵام لە هەمان كاتدا، لە ناوچەكانی ئەوان زیاتر فشاریان لەسەر درووست كراوە و كەوتوونە بەر لێدان و تیرۆر و بارەگا سووتاندن، كە دیارترینیان ئەو هێرشانە بوون كە تەنیا لەبەر ئەوەی یەكگرتوو بە لیستێكی جیا دابەزی بۆ هەڵبژاردنی ئەنجوومەنی نوێنەرایەتیی عێراق لە ساڵی 2005 كەوتە بەر شاڵاوی جەماوەری پارتی و لەو ڕووداوانەشدا مامۆستا (موشیر ئەحمەد) ئەندامی مەكتەبی سیاسی و سێ ئەندامی تر تیرۆر كران، ئەمە لە كاتێكدایە كە یەكگرتووی ئیسلامی كوردستان لە ناوچەی دەسەڵاتی زۆنی زەردیشدا نموونەی هێزێكی سیاسی میانڕەو بوون و فاكتەرێكی گەورەش بوون بۆ پاراستنی ئارامی و ئاسایش و لە دوایەمین هەڵوێستیشیاندا كە داعش ڕووی كردە شارەكانی هەولێر و دهۆك نموونەی خۆڕاگری و درووستكردنی ئیرادەیەكی بەهێز بوون بۆ ڕوبەڕوبوونەوەی ئەو هێزە توندڕەوە تیرۆریستە، ئەو میانڕەوی و مەدەنیبوونەی یەكگرتوو كە ئێستا وەك هێزێكی نیشتیمانی میانڕەو بووە بە بەشێك لە واقیعی كوردستان، توانیویەتی فاكتەرێكی گەورە بێت كە هێزە ئیسلامییەكانی تریش بخاتە سەر هەمان ئاڕاستە و بەم هۆیەشەوە ئێستا ماكی توندڕەوی ئیسلامی لە كوردستان بەرەو نەمان چووە و دژایەتیكردنیشیان بۆ داعش و هێزە توندڕەوەكان ئەو ڕاستییەی سەلماندووە.\nبەڵام سەرەڕای ئەو هەڵوێستە نیشتیمانی و نەتەوەییانەش هەڕەشەی تیرۆر هەر كۆتایی نەهات، لە دوایەمین هەوڵی تیرۆریشدا لە 22/11/2016دا (دكتۆر وشیار ئیسماعیل) لە شاری هەولێر تیرۆر كرا و هەروەك (د. هادی عەلی) ڕایگەیاند ״هەردوو تیرۆریستەكە ئەندامی پارتی دیموكراتی كوردستانن״، لێرەدا پرسیارە جەوهەرییەكە ئەوەیە ئایا ئامانج لەوە چییە كە یەكگرتوو بەردەوام لەژێر هەڕەشەی تیرۆردایە، ئایا ئەگەر میانڕەوەكان تیرۆر بكرێن، كێ جێگەی ئەمانە دەگرێتەوە.


پەیڤی وەزیری پەروەردە بە بۆنەى ٨ـى مارس - ڕۆژی جیهانى ئافرەتان\nکارمه‌ندان وخاتوونه به‌ڕێزه‌کانی که‌رتی په‌روه‌رده سڵاوێکی گه‌رم......\nئه‌مڕۆ هه‌رێمی کوردستان ، هاووێنه‌ی ده‌وڵه‌تانی پێشکه‌وتوو شارستانی، به‌بۆنه‌ی ڕۆژی جیهانی ئافره‌تانه‌وه ئاهه‌نگ ده‌گێڕێت.\n8 ی مارس بۆنه‌یه‌که بۆ بیستنی ده‌نگی ئافره‌ت وخستنه‌ڕووی بارودۆخه‌کانی، هه‌روه‌ک پیشاندانی ئه‌و ئه‌و پێشکه‌وتنه به‌رچاوه‌یه که له ڕێگه‌ی به‌هێزکردنی ده‌ستکه‌وته ڕه‌واکانیدا به‌ده‌ستی هێناوه، دیسان ئه‌م بۆنه‌یه ده‌بێته هه‌ڵێک بۆ ڕاوێژکردن له باره‌ی کارایی ئه‌و پلان وستراتیژییه‌تانه‌ی که ده‌بنه هۆی به‌رزکردنه‌وه‌ی ئاستی باره کۆمه‌ڵایه‌تی وئابووری وته‌ندروستییه‌کانی.\nله‌م بۆنه‌یه‌دا و به‌ڕێزێکی گه‌وره‌وه، ئه‌و هه‌ڵوه‌سته بوێرانه‌ی ئافره‌ت ده‌هێنینه‌وه‌پێش چاو که پێشتر له سه‌ده‌یه‌ک پێی هه‌ستا، بووه هه‌نگاوێکی بوێرانه له پێناو باشترکردنی بارودۆخ ودیارخستنی پێگه وبه‌شداربوونیان له خستنه ڕێی کاروانی پێشکه‌وتنی مرۆیی و وه‌دیهێنانی گه‌شه‌پێدان وپاراستنی ژیانی کۆمه‌ڵایه‌تی، چونکه ئافره‌ت فاکته‌ری سه‌ره‌کییه بۆ ئاشتی وپه‌ره‌پێدانی کۆمه‌ڵگه مرۆییه‌کان وپێشکه‌وتنی کۆمه‌ڵایه‌تی، هه‌ر پێشکه‌وتنێکیش له‌م بواره‌دا، په‌یوه‌ندییه‌کی پته‌وی به ئاستی پێشکه‌وتنی ئافره‌ته‌وه هه‌یه.\nئاهه‌نكگێڕانی ئه‌مڕۆمان له رۆژی جیهانی ئافره‌تدا، هاوكاته له‌گه‌ڵ ئه‌و پێشكه‌وتنه كۆمه‌ڵایه‌تی و سیاسییانه‌ی كه وولاته‌كه‌مان به‌خۆوه‌ی بیشیوه پێشكه‌وتنێك كه‌بووه‌ته هۆی ده‌رهاویشتنی نه‌وه‌یه‌كی نوێ له ڕیفۆرمی گه‌وره، له پێناو بنیاتنانی ئاسۆگه‌لێكی نوێ و فراوان بۆ به‌شداریكردنی ئافره‌ت له كارو باره سیاسی و كۆمه‌ڵایه‌تیه خۆجێیه‌كاندا له گرنگترین ئه‌و گۆڕانكارییانه.\nئه‌و یاسا و ڕێنماییه ده‌ستورییانه‌ن كه به‌شداربوون له خولقاندنی كه‌شێكی له‌بار بۆ به‌شداری سیاسی و كۆمه‌ڵایه‌تی ئافره‌تان.\nئه‌و ده‌سكه‌وتانه‌ش له دوماهیدا ده‌رژێنه نێو بواره‌كانی مافی مرۆ به‌گشتیی و مافی ئافره‌ت به‌شێوه‌یه‌كی تایبه‌ت، به‌بێ له بیركردنی ئه‌وه‌ی كه پلانه به‌رده‌وامه‌كانی رێفۆرمی په‌روه‌رده‌یی و ئه‌و به‌رنامانه‌ی كه ئه‌ركیان لێك نزیككردنه‌وه‌ی ڕه‌گه‌زه‌كانه.\nگرنگییه‌كی تایبه‌تیان هه‌یه ئامانجیش لێیان به‌خشینی توانایه به ڕه‌گه‌زی مێینه تاكو له هه‌ردوو نێوه‌ندی گوندو شاردا مافی به‌شداریكردنی هه‌بێت له فێربووندا.\nهه‌ر وه‌ك ئه‌و گۆرانكاریی و پلانانه جه‌خت له‌سه‌ر پاراستنی ئه‌و مه‌رجانه ده‌كه‌نه‌وه كه ده‌بنه هۆی جێگیركردنی یه‌كسانی له نێوان هه‌ردوو ڕه‌گه‌زه‌كه‌دا، پاشان ئه‌و پلانانه كاریان ئه‌وه‌یه ببنه ڕێگر له‌به‌رامبه‌ر هه‌ر ڕوو به‌ڕوو بوونه‌وه‌یه‌كدا كه ده‌شێت سه‌ر هه‌ڵبده‌ن، له‌وانه‌ش مه‌یدانخوازیه‌كانی سۆسیۆ ئیكۆنۆمی و سۆسیۆكولتوریی كه ڕێگرن له‌وه‌ی كچان په‌یوه‌ندی به قوتابخانه‌وه بكه‌ن و به‌رده‌وام بن له‌سه‌ر خوێندن.\nئه‌وه‌ش یه‌كێك له‌و بنه‌ما په‌روه‌رده‌ییانه ده‌هێنێته دی كه سیستمی په‌روه‌رده‌ییمان پشتی پێ ده‌به‌ستێت كه بریتیه له وه دیهێنانی بنه‌مای یه‌كسانی له نێوان هاوڵاتیاندا و ڕه‌خساندنی هه‌لی چوونیه‌ك له به‌رامبه‌ریاندا ئه‌مه‌و سه‌ره‌ڕای هه‌موو ئه‌و هه‌نگاوانه‌ی كه ووڵات و حكومه‌ته‌كه‌مان بڕیونی، و له‌گه‌ڵ ئه‌و پێشكه‌وتنه شدا كه‌له بواری به‌رزكردنه‌وه‌ی ئاستی مافه‌مانی ئافره‌تدا به‌ده‌ستی هێناوه و ده‌سه‌به‌ركردنی یه‌كسانی بۆی له‌به‌رامبه‌ر پیاودا، به‌ڵكو به یاساییكردنی ئه‌و مافانه‌و ده‌ركردنی یاسای تایبه‌ت به‌وان، كه‌چی هه‌نووكه پێویستمان جیاكاریی و چه‌و ساندنه‌وه و ده‌سه‌به‌ركردنی مافه‌كانی له ئه‌ستۆ بگرێت.\nهه‌روه‌سا باشتر كردنی بارو دۆخی ئافه‌رت هێشتاش پێویستی به هه‌وڵگه‌ێكی زۆر هه‌یه به‌تایبه‌تیش له‌و ناوچانه‌ی كه به‌ده‌ست بێمافی و په‌راوێز خستنه‌وه ده‌ناڵێنن، به شێوه‌یه‌ك ئافره‌ت له ژێر كۆڵی قورسی نه‌ریته باوه‌كاندا پشتی چه‌ماوه‌ته‌وه،ئه‌و نه‌رێتانه‌ش كه رێگرن لێی تاكو بتوانێت مافه دیستورییه‌كانی به دیست بهێنێت وه‌كو مافی فێربوون چاره‌سه‌ركردن،كاركردن و به‌شداری سیاسیی لێره‌وه ڕۆڵی ئێمه‌یه وه‌كو وه‌زاره‌تی په‌روه‌رده، نه‌وه‌یه‌كی هۆشیار به پله‌و پایه‌ی ئافره‌ت و مافه‌كانیان پێ بگه‌یه‌نین، چونكه پێكهێنه‌رێكی سه‌ره‌كییه له ژیاندا.\nپێغه‌مبه‌ر (د.خ) ئامۆژگاری كردووین به‌وه‌ی كه فه‌رموویه‌تی (انما النساء شقائق الرجای)یا (ما اكرمهن الا كریم ، وما اها نهن الا لئیم).\nحكومه‌تی هه‌رێم له سۆنگه‌ی ئه‌و بڕوایه‌ی كه گه‌شه پێدان و پێشكه‌وتن به‌ستراون به به‌شدارییه‌كی چالاكانه‌ی هه‌موو پێكهاته‌كانی نه‌ته‌وه‌وه بڕواشی وایه كه هێنانه‌كایه‌ی هێمنی و ئارامیی له ڕووی ئابووریی و سیاسیی و گه‌شه‌پێدانه‌وه هه‌ر به‌و پره‌نسیپه‌وه به‌ستراوه.\nهه‌ر بۆیه حكومه‌ت له ڕابردوو ئیستاشدا، پشتگیری هه‌میشه‌یی به‌شداریكردنی ئافه‌ره‌تان بووه له‌كایه كۆمه‌ڵایه‌تی و سیاسییه‌كاندا.\nله‌به‌ر ئه‌وه وه‌زاره‌تی په‌روه‌رده ئه‌و پره‌نسیپ و چه‌مكانه‌ی كه باسكران كردوونی به به‌شێكی دانه بڕاو له نێو پڕۆگرام و په‌روه‌رده‌ییه‌كانیدا ئه‌و كاره‌شی له ڕیێ ریفۆرمه به‌رده‌وامه‌كان و پلانه دروسته‌كانه‌وه ئه‌نجان داوه كه پشت ئه‌ستووربوون به به‌شداریكردنێكی كارای ئافره‌تان له بڕیاردان و سازكردنیدا.\nئافره‌تانی په‌روه‌رشیاری به‌رێز : بێگومان ووڵاته‌كه‌مان چاوی له ده‌ستی ئێوه‌یه تاكو به‌شداربن له ریفۆرمی په‌روه‌رده‌یی و كۆمه‌ڵایه‌تی و پێگه‌یاندنی تاكێكی ته‌ندروستدا، ده‌ست له ناوده‌ست له پێناو پێشكه‌وتنی كوردستان ووڵاتێكی ئارامدا .\nهه‌ر خوداش پشت و په‌نایه .\nد.عصمت محمد خالد


لەگەڵ ڕووداوەکاندا: کورد و بەغدا / دەوڵەتی ئیسلامی لە نێوان هەولێر و بەغدادا\nله به‌رنامه‌ی له‌گه‌ڵ ڕووداوه‌کاندا دوو ته‌وه‌ر باسده‌کرێن\nته‌وه‌ری یه‌که‌م: کورد و به‌غدا.\nدوو ساڵ له‌مه‌وبه‌ر به‌بێ ئاماده‌بوونی کورد حکومه‌تی عێراق پێکهێنرا، ئه‌وکات وێڕای کێشه‌کانی تریش سه‌رکردایه‌تی سیاسی کورد نه‌یتوانی هیچ بڕیارێک بدات به مانه‌وه یان کشانه‌وه له به‌غدا.\nئایا سه‌رکردایه‌تی سیاسی کورد له ئێستادا توانای ئه‌و بڕیاره‌ی هه‌یه؟\nئایا کورد به‌م شپرزه‌یی و په‌ڕته‌وازه‌یی ناو ماڵی خۆیه‌وه ده‌توانێت چی بکات؟\nحەیدەر عەبادی، کۆمەڵێک قەیرانی گەورە و بچوکیی بە میرات بۆ مایەوە و لەگەڵ دەستبەکاربوونیشی وەک سەرەک وەزیر ڕووبەڕووی ژمارەیەکی زۆری کێشەو گرفت بووەوە لە ناو ماڵی شیعەدا هەرچەندە خۆیشی خۆی بە شیعەیەکی عەیارە 24 دادەنا. ئەم فشارانەی ناو ماڵی شیعە عەبادی ناچارکرد دەست بکات بە بانگەشەی چاکسازی و گۆڕانکاری. ئەم جۆرە بانگەشانە ژمارەیەک ڕەهەند لە خۆ دەگرن لەوانە سەرلەنوێ پێناسەکردنەوەی بەشداری و هاوبەشی لە بەڕێوەبردنی وڵاتەکەدا. بێگومانیش ئەم هەنگاوە دەکرێت وەک بەشێک لە گۆڕانکاری لە میکانیزمەکانی کارکردندا لە عێراق سەیربکرێت.\nکاتێک سەرەک وەزیری عێراق ناوی کابینە نوێ "تەکنۆکرات"ەکەی ڕاگەیاند شپرزەییەک لە ناو ماڵە جیاوازەکانی عێراقدا هاتە ئاراوە و بە تایبەتیش لە ناو ماڵی کورددا.\nهەڵوێستەکانی لایەنە سیاسییە کوردیەکان و نوێنەرانی کوردیش لە بەغدا بە شێوەیەک بوو کە گومانی بە دوای خۆیدا هێنا لەوەی کورد پشتیوانی لە چاکسازی ناکات.\nهەڵوێستی عەبادی و کاردانەوەی کوردیش لە دەمێکدایە کە کورد بە بۆنە و بەبێ بۆنە باس لە ئەگەرەکانی جیابوونەوە لە عێراق دەکات و لە ناو شەقامی کوردیدا دۆسێی ڕاگەیاندنی دەوڵەتی سەربەخۆ گەرموگوڕ دەکرێت، بەڵام سەرچاوەکانی هەواڵ لە هەرێمەوە ڕایدەگەیەنن سبەی هەینی شاندێکی هەرێمی کوردستانی عێراق بە سەرۆکایەتی نێچیرڤان بارزانی سەرۆکی کابینەی حکومەتی هەرێم و یاوەرێتی قوباد تاڵەبانی جێگری سەردانی بەغدا دەکەن بۆ وتووێژکردن لەگەڵ گەورە کاربەدەستانی بەغدا سەبارەت بە وەک دەگوترێت چۆنییەتی بەشداری کورد لەم حکومەتەی تری عەبادیدا.\nئایا پێویستە کورد لە بەغدا بمێنێتەوە؟\nبەغدا چی بۆ کورد پێیە؟ ئەی کورد چی بۆ بەغدا هەیە؟\n(دکتۆر موحه‌مه‌د جه‌لال مه‌جید) پسپۆڕی زانسته سیاسیه‌کان وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه.\nته‌وه‌ری دووه‌م: ده‌وڵه‌تی ئیسلامی له نێوان هه‌ولێر و به‌غدا.\nهه‌روادێ و ناکۆکییه‌کانی به‌غدا و هه‌ولێر قوڵتر ده‌بنه‌وه، وه‌ک چاودێر ده‌ڵێن له به‌رژه‌وه‌ندی هیچ لایه‌کیان نییه.\nڕێکخراوی تێرۆریستی ده‌وڵه‌تی ئیسلامی به‌غدا و هه‌ولێریش به دوژمن داده‌نێت بە بڕوای زۆرێک لە شیکەرەوە ده‌توانێت ئه‌م ناکۆکیانه بۆ به‌رژه‌وه‌ندی خۆی به‌کاربێنێت؟\nئایا به‌غدا و هه‌ولێر به‌بێ هاوکاریکردنی یه‌کتر ده‌توانن به‌ره‌نگاری ئه‌و دوژمنه سه‌رسه‌خته‌یان ببنه‌وه؟\nناکۆکیە سیاسییەکانی نێوان بەغدا و هەولێر لە دەمێکدایە کە هەردوو لا لە شەڕێکی قورسدان دژی ئەم ڕێکخراوە تێرۆریستیە.\nپێشتر یەکێک لە کێشەکان کاریگەری نەرێنی پەیوەندییەکانی نێوان بەغدا و هەولێر بووە لەسەر تەنانەت دابەشکردنی چەک و کۆمەکە لەشکرییەکان بۆ ئەو هێزانەی شەڕی دەوڵەتی ئیسلامی دەکەن لە عێراقدا.هەولێر زوو زوو دەیگووت بەغدا کەمتەرخەمی دەنوێنێت لە گەیاندنی ئەو کۆمەکە لەشکریانە بۆ هەرێم و بەردەوام وەڵامی بەغداش نکوڵیکردن بووە.\nبە گشتیش کۆمەڵگای نێونەتەوەیی جەخت دەکاتەوە لەوەی هەر کۆمەکێکی لەشکری بۆ شەر و بەرەنگاربوونەوەی دەوڵەتی ئیسلامی لە ڕێی حکومەتی نێوەندی عێراقەوە دەبێت، هەرچەندە جار جارە داواش هەن کە ڕاستەوخۆ چەک و کۆمەکی تری لەشکری بگەیەندرێتە دەست هێزی پێشمەرگەی کوردستان.\nئایا بەغدا دەتوانێت ئەم شەڕەی دژی تێرۆریزم وەک فشارێک بەرامبەر بە هەرێم بەکاربێنێت؟\nئایا بەشداری هێزی پێشمەرگە لە ئۆپەراسیۆنی ئازادکردنی شاری موسڵدا دەبێتە کارتێکی فشار بەسەر بەغداوە؟\n(بورهان ڕه‌ئوف) نوسه‌ر و لێکۆڵه‌ر وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه.\nتەواوی بەرنامەی لەگەڵ ڕووداوەکاندا: